text:
Türk daşary syýasatyna syn 22
Yslam dini häzirki döwürde günbataryň gün tertibinde gorky bilen bilelikde orun eýeleýär
Yslam dini häzirki döwürde günbataryň gün tertibinde gorky bilen bilelikde orun eýeleýär. 11-nji sentýabr hüjümlerinden soň başlap, terror hadysalary bilen dowam eden wakalar günbatar halklarynyň özlerini gözbaşy näbelli we soňy gelmejek howp astynda duýmagyna sebäp boldy. Biz hem gepleşigimiziň bu sanynda şol wakalar taýdan islamafobiýa meselesini we Türkiýäniň eýeleýän pozisiýasyny analiz etmekçi.
Atatürk uniwerstitetiniň Halkara gatnaşyklar bölüminiň ylmy işgäri, Dr. Jemil Dogaç Ipegiň mesele boýunça synyny dykgatyňyza ýetirýäris.
Fobiýa; Grekçe “phobos” sözünden gelip çykýar. Phobos grek mifologiýasynda gorky taňrysy hökmünde tanalýar. Häzirki manysy bilen fobiýa; bir zatdan duýulýan gorkynyň adamyň gündelik durmuşyna ýaramaz täsir etmegi hökmünde kesgitlenýär.
Ysamafobiýa we iň ýönekeýje kesgitlemesi bilen yslam gorkusy hökmünde düşündirilýär. Yslamdan we musulmanlardan gorkmak-çekinmek instinktini beýan edýän islamafobiýa adalga hökmünde ýygy ulanylýandygyna garamazdan ylalaşylan kesgitlemesiniň bolmandygyny bilýäris. ÝB-niň Başlangyç Hukuklar Gullugy islamafobiýany “2001-nji ýylyň 11-nji senýtabrynda başdan geçirilen wakalardan soň terrorçylyga garşy göreşiň çäginde araplaryň, musaýylaryň, musulmanlaryň, käbir bosgun toparlaryň, migrantlaryň we başpena bilen gelenleriň, käbir azlyklaryň degişli bolan toparlaryna tabynlykdaky adam ýa-da adamlar; sowat öwrenmek, iş üpjünçiligi, hyzmatlar we jemgyýetçilik sferasyna el ýeterlilik, jemgyýetçilik plýuralizm we hereket erkinligi ýaly käbir ugurlarda rasist ekstremizme duçar bolýarlar. Şol çäkde islamafobiýa, yslam dünýäsine degişli bolan adamlaryň duçar bolýan ekstremist çemeleşmesine berilýän umumy atdyr” hökmünde kesgitlenýär.
Yslam soňky ýyllarda şol gorky duýgusy bilen birlikde günbatar dünýäsiniň gün tertibinde orun eýeleýär. 11-nji sentýabr bilen başlap, käbir terror wakalary bilen dowam eden hadysalar tapgyry bar. Ol günbatar jemgyýetleriniň özlerini howp astynda duýmaklaryna sebäp bolýar. Başdan geçirilen ýaramaz wakalardan soň yslamy terroryň ilham çeşmesi hökmünde görkezýän halkara media çykyşlary hem yslam gorkusyny ýaýbaňlandyrýar.
Günbatar jemgyýeti düzümindäki käbir gatlaklary yslama garşy herekete geçirmekde ýeke-täk günäkär media däl. 2000-nji ýyldan bäri Ýewropada aşa sagçy syýasy kadrlar güýçlenýär. Şol kadrlar partiýalaşyp, milli mejlislerde wekilçilik edilmäge başlady. Fransiýada Milli front, Gresiýada Altyn şapak, Gollandiýada Azatlyk partiýasy we Awstriýada Awstriýa azatlyk partiýasy ýaly syýasy partiýalar ýurtlaryndaky daşary ýurtlylara we bosgunlara oňaýsyz pozisiýa eýeleýärler. Şonuň netijesinde bolsa sesleriniň mukdaryny artdyrdylar.
Ýewropadaky musulman jemagata bolan ýaramaz çemeleşmede ilki bilen ýada Germaniýadaky türkleriň başdan geçirenleri düşýär. Soňky ýyllarda ýaýbaňlanan, adam pidalaryna sebäp bolan oda berme wakalary ýatdan çykmaýar. Wakalaryň Germaniýa bilen çäkli bolmandygyny görýäris. Wakalar; Ýewropada metjitlere, medeniýet merkezlerine we kärhanalara çenli uzak gidýän adaty jenaýata öwrülmäge başlady. Hüjümleriň elhenç tarapy bolsa guramaçylykly bolan şol ýigrenç hereketiniň halk, media we syýasatçylar tarapyndan üssi ýapyk häsýetde kabuk edilmegi boldy.
Ýewropada hökümetleriň jemgyýetiň yslamy öwüşgünlerine garşy aksiýalara synçy bolup galmagy içeri we daşary syýasat bilen bagly. 2001-nji ýylda depgini güýçlenen we soňky gezek Çarli Ebdo hüjümleri bilen Ýewropada çarpaýa galan isteriýa bar. Ol, Ýewropa döwletleriniň “Arap baharyndan” bäri alyp baran Ýakyn Gündogar syýasatlarynyň içerki jemgyýetçiliginiň aşhanasyny emele getiýär. 2011-nji ýylda Tunisde başlan halk hereketlerinde Ýewropanyň we ABŞ-nyň pozisiýasy retorik esasda azatlykçydy. Şuňa garamazdan ozalky hökümetleriň ýerine geçen kadrlaryň yslamy bolup bolmazlyklary günbatar üçin esasy kriteriýa boldy. Nahda, Musulman doganlar we Siriýanyň oppozisiýasynyň göwnejaý toparlaryny terror adalgalary bilen baglanşdyrma meýili oňa mysal bolup durýar.
Bu taýda Türkiýäniň Ýakyn Gündogarda eýelemäge başlan jebisleşdiriji pozisiýasyna ünsleri çekmek ýerlikli bolsa gerek. Türkiýäniň sebitleýin syýasaty yslam duşmançylygyna esaslanýan syýasatlara doly ters gelýär. Türkiýäniň Ýakyn Gündogar boýunça ylalaşdyryjy we adam hukuklaryna esaslanýan syýasaty günbatar bilen Türkiýäniň sebite bolan çemeleşmeleriniň näderejede tapawutlydygyny görkezýär. Şol bir wagtda Türkiýe günbatar ýurtlarynda ýaşaýan musulman halklarynyň utgaşyklygyna we musulman ýurtlarynda demokratiýanyň ýaýbaňlanmagyna goldaw berýär. Emma şol oňyn çemeleşme gynansagam günbataryň media organlarynyň esasy böleginde seslenme döretmeýär.
Sebitdäki agyr psihiki şertler sebäpli Türkiýe köp ugurly sferada ýekelikde diplomatiýa alyp barýar. Türkiýe sebitdäki gumanitar meselelere möhüm çözgütler tapýar. Beýleki tarapdan bolsa Ýakyn Gündogaryň demokratiýalaşma göreşinde dogry pozisiýa eýeleýär. Emma Türkiýe şol göreşinde günbatardan we yslam dünýäsinden ýeterlik goldaw tapmaýar.
Global derejede medeni çökgünliginiň gündelik syýasy aladalar bilen ünsden düşürilmegi Türkiýäniň alyp barýan we seýrek gabat gelýän parasatly we ynsanperwer diplomatiýasynyň bilinmegine hem bökdençlik döredýär.


c: text/html

text:
Eger-de eksport ediji ýurtlar bolan Wenesuela bilen Eýrandaky ýagdaý dünýä bazarlaryna nebit çykarylyşyna ýaramaz täsir etseler, onda nebitiň bahalary geljek ýylda 100 dollara çenli barar. Bu barada Bloomberg habarlar agentligi Bank of America Corp. analitikleriniň çaklamalaryna salgylanyp habar berýär.
Olaryň bahalandyrmalaryna görä, penşenbe güni 77 dollar töweregi bolan nyrh geljek ýylyň ikinji çärýeginde 90 dollara ýetip biler. OPEC-e agza döwletleriň garaýyşlaryna we Eýran babatda amerikan çäklendirmeleriniň netijelerine baglylykda bahalar has hem ýokarlanyp biler. «Geljek 18 aý üçin ýagdaýy bahalandyrmak bilen, biz nebit bazarynda isleg bilen teklibiň arasyndaky deňagramlylygyň üýtgemegine garaşýarys» - diýlip bilermenleriň bahalandyrmasynda bellenilýär.
Bloomberg agentliginiň belleýşi ýaly, Bank of America-nyň bilermenleri nebitiň bahasynyň 100 dollardan geçýän wagty onuň 2014-nji ýylyň derejesine dolanyp geljekdigini aýdan iri amerikan banklarynyň içinde ilkinjidir.
Goldman Sachs Group Inc-iň bilermenleri «Brent» söwda belgili nebitiň bahasynyň ýakyn aýlarda 82,50 dollara ýetjekdigini, 2019-njy ýylda bolsa ýene-de aşaklajakdygyny belleýärler

robotstxt: allowed

filter: keep


text:
Hormatly Prezidentimiz Gurbanguly Berdimuhamedow ýurdumyzyň welaýatlarynyň we Aşgabat şäheriniň häkimleriniň gatnaşmagynda göni aragatnaşyk arkaly wideoşekilli iş maslahatyny geçirdi. Onda ýurdumyzy durmuş-ykdysady taýdan ösdürmek, möwsümleýin oba hojalyk işleriniň barşy, şeýle hem Oba milli maksatnamasynyň ýerine ýetirilişi bilen baglanyşykly meseleler ara alnyp maslahatlaşyldy.
Ahal welaýatynyň häkimi T.Atahallyýew häzirki döwürde welaýatda alnyp barylýan işleriň ýagdaýy, bugdaý ekişiniň hem-de pagta ýygymynyň barşy barada hasabat berdi. Bellenilişi ýaly, möwsümleýin oba hojalyk işleriniň depginlerini ýokarlandyrmak boýunça milli Liderimiziň ozal berlen tabşyryklaryny ýerine ýetirmek ugrunda giň möçberli işler ýaýbaňlandyryldy.
Şeýle hem häkim welaýatyň çäklerinde gurluşygy alnyp barylýan desgalardaky işleriň ýagdaýy hem-de Ýaşulular maslahatyny guramaçylykly geçirmäge görülýän taýýarlyk işleri barada hasabat berdi.
Döwlet Baştutanymyz daýhan yhlasy bilen ýetişdirilen gowaça hasylyny ýitgisiz ýygnap almak, möwsümi bellenilen möhletlerde tamamlamak boýunça birnäçe tabşyryklary berdi. Milli Liderimiz daýhanlar üçin döredilýän şertleriň, tehnikalaryň netijeli işledilmeginiň we
tabşyrylan hasyl üçin hasaplaşyklaryň öz wagtynda geçirilmeginiň yzygiderli gözegçilikde saklanmalydygyny belledi.
Milli Liderimiz Gurbanguly Berdimuhamedow welaýatyň Ak bugdaý we Kaka etraplarynda pagta ýygymynyň depginleriniň pesdigini belledi we bu ýagdaýy düýpli seljerip, işleri degişli derejede ýola goýmagy talap etdi.
Döwlet Baştutanymyz göni aragatnaşyk arkaly wideoşekilli maslahatyň dowamynda özüne ynanylan wezipäni oňarmandygy üçin Ö.Abdyrahmanowy Tejen şäheriniň häkiminiň orunbasary wezipesinden, K.Taýmazowany Altyn asyr etrabynyň häkiminiň orunbasary wezipesinden, özüne ynanylan wezipäni oňarmandygy we işde goýberen kemçilikleri üçin A.Tekedurdyýewi Sarahs etrabynyň häkiminiň orunbasary wezipesinden boşatmak hakyndaky resminamalara gol çekdi. Şeýle hem hormatly Prezidentimz Tejen şäheriniň häkiminiň orunbasary wezipesine O.Atamyradowany, Altyn asyr etrabynyň häkiminiň orunbasary wezipesine A.Atanazarowany we Sarahs etrabynyň häkiminiň orunbasary wezipesine K.Kiçiýewi bellemek hakyndaky Kararlara gol çekdi.
Soňra Balkan welaýatynyň häkimi S.Satlykow möwsümleýin oba hojalyk işlerini guramaçylykly geçirmek, hususan-da, bugdaý ekişiniň depginini ýokarlandyrmak boýunça ýaýbaňlandyrylan giň möçberli çäreler barada hasabat berdi. Şeýle hem ol ýerlerde Oba milli maksatnamasyny yzygiderli ýerine ýetirmek boýunça degişli işleriň alnyp barylýandygy hakynda habar berdi.
Hormatly Prezidentimiz Gurbanguly Berdimuhamedow Etrek, Serdar we Bereket etraplarynda bugdaý ekişiniň depgininiň pesdigine ünsi çekip, ýol berlen kemçilikleri düzetmek barada häkime anyk görkezmeleri berdi. Şunuň bilen baglylykda, welaýatyň ekerançylyk meýdanlarynda alnyp barylýan işleriň netijeliligini ýokarlandyrmaga gönükdirilen täze çemeleşmeler barada aýdyp, mili Liderimiz ähli agrotehniki çäreleriň hasyllylygy ýokarlandyrmak, ekin dolanyşygyny we tohumçylygy kämilleşdirmek esasynda alnyp barylmalydygyna ünsi çekdi. Döwlet Baştutanymyz daýhanlaryň öndürijilikli zähmeti üçin ähli zerur şertler bilen üpjün edilişine berk gözegçiligi ýola goýmagy tabşyrdy.
Milli Liderimiz welaýatda durmuş maksatly desgalaryň, senagat kärhanalarynyň gurluşygy boýunça birnäçe tabşyryklary berdi we Garaşsyzlyk baýramy mynasybetli ulanmaga berilmegi meýilleşdirilýän desgalara gözegçiligi güýçlendirmegi häkimden talap etdi.
Daşoguz welaýatynyň häkimi M.Baýramgulyýew ekerançylyk ýerlerinde agrotehniki çäreleriň geçirilişi, hususan-da, bugdaý ekişi, pagta ýygymy bilen baglanyşykly alnyp barylýan işler barada hasabat berdi. Şeýle hem häkim demirgazyk sebitde täze gurulýan desgalardaky işleriň ýagdaýy hakynda habar berdi.
Döwlet Baştutanymyz hasabaty diňläp, welaýatda pagta ýygymynyň depginleriniň pesdigine ünsi çekip, welaýatyň Köneürgenç etrabynda we Ruhubelent etrabynda pagta ýygymynyň ýaramaz guralandygyny belledi we kemçilikleri gysga wagtyň içinde düzedip, işleri talabalaýyk ýola goýmagy häkimden berk talap etdi.
Hormatly Prezidentimiz Oba milli maksatnamasynda göz öňünde tutulan desgalaryň ýagdaýy, aýratyn-da, Garaşsyzlyk baýramy mynasybetli ulanmaga beriljek desgalardaky işler bilen baglanyşykly meseleleriň hemişe gözegçilikde saklanmalydygyny tabşyrdy.
Soňra göni aragatnaşykda geçirilýän wideoşekilli iş maslahatyna Lebap welaýatynyň häkimi Ç.Çarlyýew pagta ýygymy we bugdaý ekişi boýunça ýaýbaňlandyrylan çäreler barada hasabat berdi. Häkim öňde boljak şanly senelere görülýän taýýarlyk işleri, dürli desgalaryň gurluşygy we sebitiň düzümini ösdürmek bilen baglanyşykly işleriň ýagdaýy hakynda habar berdi.
Hormatly Prezidentimiz Gurbanguly Berdimuhamedow oba hojalyk işleriniň netijeliligini ýokarlandyrmak, ýerleri we suwaryş suwyny rejeli peýdalanmak, geçirilýän agrotehniki çäreleriň ýokary derejesini üpjün etmek babatda häkime birnäçe tabşyryklary berdi.
Welaýatda pagta ýygymynyň depginleri baradaky meselä degip geçmek bilen, döwlet Baştutanymyz Atamyrat, Saýat we Birata etraplarynda pagta ýygymynyň pes derejede guralandygyny belledi. Milli Liderimiz kemçilikleri gysga wagtyň içinde düzedip, işleri talaba laýyk ýola goýmagy tabşyrdy.
Şeýle hem döwlet Baştutanymyz Garaşsyzlyk baýramy mynasybetli ulanmaga beriljek desgalardaky işleriň ýagdaýyna ünsi çekip, bu ugurda zerur tagallalaryň edilmelidigini tabşyrdy.
Iş maslahatynyň dowamynda hormatly Prezidentimiz özüne ynanylan wezipäni oňarmandygy üçin D.Mämmedowy Birata etrabynyň häkimi wezipesinden boşatmak hakyndaky Permana, şeýle hem özüne ynanylan wezipäni oňarmandygy we işde goýberen kemçilikleri üçin M.Bekiýewany Atamyrat etrabynyň häkiminiň orunbasary wezipesinden boşatmak we bu wezipä S.Jepbarowany bellemek hakyndaky Kararlara gol çekdi.
Soňra Mary welaýatynyň häkimi B.Annagurbanow häzirki döwürde welaýatyň ekerançylyk meýdanlarynda pagta ýygymynyň, bugdaý ekişiniň barşy, umuman, sebitiň oba hojalygynyň netijeliligini has-da artdyrmak boýunça alnyp barylýan giň möçberli işler barada hasabat berdi.
Şeýle hem häkim welaýatyň durmuş-ykdysady düzümini ösdürmek, sebitiň çäklerinde gurulýan dürli maksatly desgalardaky işleriň netijeliligini ýokarlandyrmak we şanly senelere bagyşlanan köpçülikleýin çärelere taýýarlyk işleri hakynda habar berdi.
Milli Liderimiz hasabaty diňläp, möwsümleýin oba hojalyk işleriniň agrotehniki kadalara, tassyklanan meýilnama laýyklykda bellenilen möhletlerde ýerine ýetirilmelidigini tabşyrdy.
Şunuň bilen baglylykda, hormatly Prezidentimiz Gurbanguly Berdimuhamedow Baýramaly, Mary we Oguzhan etraplarynda pagta ýygymynyň depginleriniň yza galýandygyny, ýygymda döwlet tarapyndan satyn alynýan kuwwatly tehnikalaryň netijeli işledilmeýändigini aýdyp, bu ýagdaýy düýpli seljermegi we işleri ýola goýmak üçin ähli çäreleri görmegi häkimden berk talap etdi.
Döwlet Baştutanymyz welaýatyň çäklerinde gurulýan desgalaryň öz wagtynda ulanmaga berilmelidigine ünsi çekip, alnyp barylýan işleriň ýokary hil derejesine yzygiderli gözegçiligiň ýola goýulmalydygyny tabşyrdy.
Hormatly Prezidentimiz işde goýberen düýpli kemçilikleri we özüne ynanylan wezipäni oňarmandygy üçin Ç.Mylkyýewi Murgap etrabynyň häkimi wezipesinden boşadyp, bu wezipä şol etrabyň häkiminiň orunbasary bolup işleýän B.Allanazarowy bellemek, şeýle hem A.Baýramowy özüne ynanylan wezipäni oňarmandygy üçin Türkmengala etrabynyň häkiminiň orunbasary wezipesinden boşatmak we bu wezipä J.Muhammedowany bellemek baradaky degişli resminamalara gol çekdi.
Hormatly Prezidentimiz häzirki döwürde sebitleriň oba hojalyk toplumynyň öňünde durýan möhüm wezipeleri kesgitläp, bugdaý ekişini we pagta ýygymyny ýurdumyzyň Garaşsyzlygynyň nobatdaky baýramçylygyna çenli üstünlikli tamamlamak boýunça birnäçe tabşyryklary berdi.
Iş maslahatynyň barşynda Aşgabat şäheriniň häkimi Ş.Durdylyýew ýurdumyzyň baş şäherini abadanlaşdyrmak, gök zolaklary döretmek we paýtagtymyzyň etraplarynyň çäklerinde degişli arassaçylyk ýagdaýyny saklamak boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Häkim halkara ölçeglere laýyk derejede Aşgabatda gurlan golf meýdançasyny dabaraly ýagdaýda açyp bermek barada döwlet Baştutanymyz Gurbanguly Berdimuhamedowa haýyş bilen ýüzlendi. Şeýle hem häkim Garaşsyzlyk baýramy mynasybetli ýurdumyzyň baş şäherini ösdürmegiň nobatdaky 15-nji tapgyrynyň hem-de golf meýdançasynyň açylyş dabarasyna görülýän taýýarlyk işleri hakynda hem hasabat berdi.
Döwlet Baştutanymyz paýtagtymyzy mundan beýläk-de hemmetaraplaýyn ösdürmek boýunça öňde durýan wezipeleriň çözgüdine örän jogapkärçilikli we hemmetaraplaýyn esasda çemeleşmegiň zerurdygyny belläp, bu babatda häkime birnäçe anyk görkezmeleri berdi. Milli Liderimiz medeni-durmuş, inženerçilik-tehniki we ekologiýa ugurlaryny öz içine alýan abadanlaşdyryş işleriniň geçirilişine oýlanyşykly çemeleşmegiň wajypdygyna ünsi çekdi.
Türkmenistanlylaryň amatly we oňaýly durmuşy üçin ýokary ekologiýa ülňüleriniň üpjün edilmeginiň Berkarar döwletimiziň bagtyýarlyk döwrüniň baş talaby bolup durýandygyny belläp, hormatly Prezidentimiz döredilýän ýaşyl zolaklaryň gerimini mundan beýläk-de giňeltmegi, şol bir wagtyň özünde bar bolan bag nahallaryna degişli idegiň ýola goýulmagyny hemişe gözegçilikde saklamagy tabşyrdy.
Milli Liderimiziň belleýşi ýaly, ýurdumyzyň we jemgyýetimiziň durmuşyndaky möhüm ähmiýeti bolan şanly wakalaryň döwrüň ruhuna laýyk derejede geçirilmegi halkymyzyň bagtyýarlygynyň aýdyň nyşany bolup durýar. Şunuň bilen baglylykda, döwlet Baştutanymyz şanly seneler mynasybetli dürli maksatly binalaryň açylyş dabarasynda guralýan medeni-köpçülikleýin çärelerde halkymyzyň ruhy dünýäsiniň, Türkmenistanyň ýeten derejesiniň beýanyny tapmalydygyny belledi.
Hususan-da, häkime Aşgabatda golf meýdançasynyň açylyş dabarasy mynasybetli geçiriljek sport baýramçylygy, şeýle hem golf boýunça halkara ýaryşlaryny guramak boýunça birnäçe anyk görkezmeler berildi.
Hormatly Prezidentimiz Gurbanguly Berdimuhamedow wideoşekilli iş maslahatynyň ahyrynda oňa gatnaşyjylara mähriban halkymyzyň abadançylygynyň, bagtyýarlygynyň, Türkmenistanyň ykdysady taýdan mundan beýläk-de gülläp ösmeginiň we ýurdumyzyň halkara abraýynyň ýokarlanmagynyň bähbidine ýaýbaňlandyrylan giň möçberli özgertmeleri durmuşa geçirmekde uly üstünlikler arzuw etdi.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Siriýa (427)
Friday, 29 April 2016 19:58
Amerikanyň Siriýa garşy harby hereketine Eýran gaýtawul berdiWritten by naseri
Saturday, 23 April 2016 22:17
Terrorizmi goldamak halkara kanunlary bozmakdyrWritten by naseri
Monday, 18 April 2016 20:46
Larijani Siriýanyň parlament saýlawlarynyň üstünlikli geçirilmegini gutladyWritten by naseri
Saturday, 09 April 2016 19:57
De Mistura Moskwanyň DAEŞ-e garşy söweşlerini kanagatlanma bilen bellediWritten by naseri
Thursday, 07 April 2016 21:40
Siriýanyň uruş uçarlary DAEŞ-iň ýerleşen mekanlaryny dargatdylarWritten by naseri
Tuesday, 05 April 2016 18:42
Siriýada terrorçy Daeş topary himiki hüjümlere baş goşdyWritten by naseri
Monday, 04 April 2016 21:03
Başar Assadyň gyrakda goýulmagy barada Orsýet duýduryş berdiWritten by naseri
Wednesday, 30 March 2016 09:43
Zarif Siriýanyň Palmira şäheriniň halas bolmagyny gutladyWritten by naseri
Saturday, 26 March 2016 09:04
Pan Gi Mon Siriýada ýaraşygyň berkarar edilmegini islediWritten by naseri
Tuesday, 22 March 2016 18:09


text:
Daşoguz welaýatynyň dolandyryş merkezinde Özbegistanyň Medeniýet günleriniň ýapylyş dabarasy boldy. Nurmuhammet Andalyp adyndaky döwlet sazly-drama teatrynyň sahnasynda türkmen we özbek artistleriniň bilelikdäki gala-konserti bu döredijilik çäresiniň jemleýji wakasyna öwrüldi.
Dabarada bu medeni çäräniň beýik we gadymy medeniýetleriň netijeli wagyz-nesihatçysy bolup çykyş edýändigi, öňden gelýän doganlyk gatnaşyklarynyň taryhyna eýe bolan iki halkyň arasyndaky däbe öwrülen dostlukly gatnaşyklaryny berkitmäge hyzmat edýändigi bellenildi.
Bu ýerde geçirilen dostluk konsertiniň maksatnamasyny halk hem-de häzirki zaman aýdymlary we sazlary, tans hem-de döredijilik çykyşlary düzüp, olar asyrlaryň jümmüşinden geçip gelen iki halkyň özboluşly däp-dessurlaryny şöhlelendirdi. Olar döredijilik çemenini düzüp, zehinli artistleri mähirli kabul eden tomaşaçylar üçin hakyky sowgada öwrüldi.
Tomaşaçylar “Görogly” dessanyndan parçany tolgunma bilen kabul etdi. Mälim bolşy ýaly, dessanlary aýtmagyň däbe öwrülen sungaty Daşoguz welaýatynyň ýüzüniň özboluşly tuwagy bolup durýar, “Görogly” eposy bolsa, 2015-nji ýylyň dekabrynda UNESKO-nyň adamzadyň maddy däl medeni mirasynyň sanawyna türkmen halkynyň dessan sungatynyň aýdyň nusgasy hökmünde girizildi.
Tomaşaçylar köpsanly halkara bäsleşikleriniň ýeňijisi, Özbegistanyň at gazanan artisti Ženisbek Pyýazowyň nusgawy aýdymlary ýerine ýetirmek ussatlygyna haýran galdylar.
Aýdym-saz muşdaklary Özbegistanyň halk artisti Abduhoşim Ismaýilowyň hem-de özbek sazandalar toparynyň ussatlygyna şowhunly el çarpdylar. Olar nusgawy we halk gurallaryny birleşdirip, eserleriň häsiýeti boýunça dürli aýdymlary ýerine ýetirmegiň özboluşly nusgasyny döretdiler.
Özbek tanslaryny ýerine ýetirmekde öz ussatlygyny tomaşaçylara “Nowruz” tans topary görkezdi.
Halk aýdymlaryny ýerine ýetirijileriň çykyşlary dostlukly ýurduň özboluşly medeniýetiniň öwüşgünlerini şöhlelendirdi. Estrada aýdymlary şowhunly el çarpyşmalary bilen garşylanyldy. Olaryň her çykyşy tanslar bilen utgaşyp, özboluşly şüweleň döretdi.
Myhmanlarymyzyň sowgat hökmünde türkmen dilinde birnäçe aýdymlary taýýarlandygyny bellemek gerek. Olar dürli konsert maksatnamalarynda tanyşdyryldy. Şu döredijilik agşamy hem şeýle äheňe eýe boldy. Özbegistanyň halk artisti, Türkmenistanyň Prezidentiniň “Türkmeniň Altyn asyry” bäsleşiginiň ýeňijisi Ozodbek Nazarbekowyň ýerine ýetirmeginde döwlet Baştutanymyz Gurbanguly Berdimuhamedowyň “Leýlisaç barada rowaýat” diýen aýdymy ýaňlandy. “Farhod we Şirin” toparynyň ýerine ýetirmeginde ýaňlanan türkmen halk aýdymy hem özboluşly täsir döretdi.
Dostluk baýramçylygynyň ahyrynda artistler gadymy “Küştdepdi” tansyny bilelikde ýerine ýetirdiler. Bu aýdyň we özüne çekiji sahna doganlyk halklaryň kökleriniň gadymylygyny hem-de döredijilik güýjüni beýan etdi.
Konserte gatnaşyjylaryň agzybirlikde alyp göteren “Dostluk” aýdymy Özbegistan Respublikasynyň Türkmenistandaky Medeniýet günleriniň jemleýji pursadyna öwrüldi.


text:
1. Dinimiziń mukaddes kitaby bolan Kurany Kerim, Alla Tagala tarapyndan Pygamberimiz Muhammet aleýhisselama Remezan aýynda iberilmäge başlapdyr. Bu hakykat Kurany Kerimde şeýle beýan edilýär: "Remezan aýy, ynsanlara ýol görkeziji we dogrylygyń hem-de dogrylygy egrilikden aýyrmagyń anyk delilleri hökmünde Kuranyń inderilen aýydyr."
2. Pygamberimiz Muhammet aleýhisselama pygamberlik wezipesi hem bu aýda berlipdir. Jebraýyl perişde Pygamberimize ilkinji Kuran aýatlaryny getirmesiniń yzysüre onuń Allanyń resulydygyny (ilçisidigini), özüniń bolsa Alla Tagalanyń periişdelerinden Jebraýyldygyny beýan edipdir.
3. Kurany Kerimde müń aýdan has haýyrlydygy bildirilýän Gadyr gijesi hem bu aýyń içindedir. Bu barada Kurany Kerimde şeýle buýrulýar: “Еlbеtdе Biz оnу (Gurhanу) gаdуr gijеsindе indirdik. (Еý Мuhаmmеt) gаdуr gijеsiniň nämеdigini sen nirеdеn biljek! Gаdуr gijеsi müň аýdаn has hayyrlydyr.” Şonuń üçin hem Remezan aýynyń bu gijesi musulmanlara bagşedilen uly pursatdyr.
4. Yslamyń bäş şertinden biri bolan we ynsany nebsiniń aşa arzuwlaryndan şeýle hem maddy hyrslaryndan gorap beýgelden oraza ybadaty hem bu aýa mahsus edilipdir. Remezan gijelerinde musulmanlaryń jemagat bolup okaýan tarawa namazy-da bu aýa degişli bir ybadatdyr.
Dinimizde Remezan aýynyń örän uly ähmiýeti bardyr
1. Dinimiziń mukaddes kitaby bolan Kurany Kerim, Alla Tagala tarapyndan Pygamberimiz Muhammet aleýhisselama Remezan aýynda iberilmäge başlapdyr. Bu hakykat Kurany Kerimde şeýle beýan edilýär: "Remezan aýy, ynsanlara ýol görkeziji we dogrylygyń hem-de dogrylygy egrilikden aýyrmagyń anyk delilleri hökmünde Kuranyń inderilen aýydyr."


text:
Türkmenistanyň ýörite gulluklarynyň ýurtdan çykarylmasyz eden adamlarynyň sany awgustda 30.874 adama ýetdi.
Şahsy sanawa girizilýän ýurt raýatlary MHM-niň, IIM-niň, Türkmenistanyň Baş prokuraturasynyň we Döwlet migrasiýa gullugynyň kararlary esasynda girizilýär.
Mundan başga-da, sanawda ýurtdan çykmagy gadagan edilen başga kategoriýaly raýatlar hem bar. Olar ýurduň Ýaragly güýçleriniň hatarynda harby gulluk möhletini tamamlamadyk erkekler (kadadan çykma – harby gulluga çygyrylmakdan boşadylan ýa-da saglyk ýagdaýy zerarly harby gulluga ýarawsyz hasap edilenler).
Mundan başga, ýurtdan çykjak bolanda serhetde ýa-da Aşgabat aeroportunda migrasiýa gullugynyň işgäriniň ýa-da MHM-niň ofiseriniň hususy karary esasynda yzyna gaýtarylýan raýatlar hem bar. Bu gullukllaryň wekilleriniň adamlary ýurtdan haýsy sebäpler esasynda goýbermeli ýa-da däl diýen karara gelmeginiň ýazmaça düzgünleri ýok.
Bu kategoriýa şular girýär:
• 40 ýaşyna çenli erkekler, eger-de ýörite gulluklaryň işgärlerinde bu raýat ýurtdan terrorçylyk guramalaryna ýa-da adaty bolmadyk dini toparlara goşulmak niýeti bilen barýan bolmasyn diýen pikir dörese;
• 35 ýaşyna çenli aýal-gyzlar, eger ýörite gulluklaryň işgärleri ol zenan daşary ýurtda jelepçilik bilen meşgullanmak üçin barýandyr diýip pikir etse;
• ikinji raýatlygy bolan we olaryň birinden ýüz öwürmek islemeýän raýatlar hem Türkmenistandan goýberilmän biler. Türkmen raýatlygyndan çykmak prosedurasy alty aýdan bir ýarym ýyla çenli wagt alýar.
Daşary ýurtlardaky saglyk edaralarynda bejergi almaga barýan adamlar hem ýurtdan çykjak bolanda çylşyrymly ýagdaýlar bilen ýüzbe-ýüz bolup bilýärler.
Şeýlelikde, hakykatda ýurtdan çykmak hukugyndan mahrum edilen adamlaryň sany 30,874-den has-da köp diýlip çak edilýär.


text:
«Gündogar Ukrainada Nemes-ukrain ykdysady hyzmatdaşlygynyň ösüşi» atly maslahata ukrain we nemes işewürleri şeýle hem hökümet agzalary gatnaşdylar.
«Geçen ýylyň oktýabrynda döredilen Nemes-ukrain söwda we senagat palatasynyň işjeň we netijeli işi iki ýurduň ykdysady aragatnaşygynyň berkemegine şaýatlyk edýär» diýip Harkow oblast döwlet administrasiýasynyň başlygynyň birinji orunbasary Mark Bekker belledi.
Öz gezeginde Nemes-ukrain söwda we senagat palatasynyň prezidenti Andreas Lir: «Harkow sebiti iki tarapyň aragatnaşygynyň ösmeginde möhüm orun eýeleýär» diýip, nygtady.
Taýýarlan Goçmyrat Orazberdiýew.


text:
Estoniýanyň paýtagty Talliniň ýaşaýjylary 5 ýyldan bäri jemgyýetçilik ulaglaryndan mugt peýdalanýarlar. Indi bolsa, tölegsiz ulagyň ýurduň ähli ýerinde ýola goýulmagy maksat edinilýär. Köp babatda sanlaýyn tehnologiýa geçilmegi bilen Estoniýa Ýewropanyň innowasiýa paýtagty diýlip atlandyrylýar. Talliniň Ýewropa Bileleşigi ofisiniň başlygy Allan Alaküla beýleki ýurtlar üçin hem peýdaly boljak maglumatlary berdi. Şäherde tölegsiz gatnawy ýola goýmak üçin ilki halka sala salnypdyr. Alaküla şeýle köp wagtlap dowam etjek tölegsiz hyzmaty ýola goýmak üçin diňe şol wagtky geňeşiň saýlanan agzalarynyň bu karara gelmeklerini dogry hasap etmändiklerini belleýär. Tölegsiz hyzmatdan peýdalanmak üçin şäheriň ýaşaýjysy bolmak we bir gezeklikçe 2 ýewro tölemek ýeterlik. Berlen ýol karty arkaly islendik jemgyýetçilik ulagyndan peýdalanyp bolýar. Alaküla tölegsiz hyzmat ýola goýlandan soňra, hususy awtoulagy bar adamlaryň hem jemgyýetçilik ulaglaryndan peýdalanýandygyny, olaryň esasan restoranlara, teatrlara we beýleki köpçülikleýin medeni dynç alyş merkezlerine has köp barýandygyny belleýär. Şeýlelikde, ýollary ulag dyknyşygyndan doly şäher has asuda ýagdaýa gelipdir. Hususy ulagly ýaşaýjylaryň jemgyýetçilik ulagyna münmeklerini höweslendirmek üçin tölegsiz awtoduralga hyzmaty hem ýola goýlupdyr. Ýurduň beýeki şäherleriniň ýaşaýjylary hem şeýle talap bilen ýüz tutup başlansoň, ýurduň hökümeti bu usuly ähli şäherde ýola goýmak kararyna geldi. Şeýlelikde, Estoniýa dünýäde ähli raýatlaryna jemgyýetçilik ulaglaryny tölegsiz ýola goýan ilkinji ýurt bolar.
Häzirki wagtda Uels, Polşa, Germaniýa we Fransiýa ýaly ýurtlarda jemgyýetçilik ulaglarynyň tölegsiz usuly synagdan geçirilýär. Alaküla ýerli häkimiýetleriň şäheriň ähli ýerinde şeýle synag maksatly usullary geçirip görmekde batyrgaý çemeleşmelidigini aýdýar. Ol käbir şäherde hepdäniň iş däl günleri, käbir şäherde günüň dowamynda ýol hereketiniň az mahaly jemgyýetçilik ulaglarynyň tölegsiz hyzmat edýändigini aýdýar. Geljekde Parižiň howasynyň has arassa bolmagyny üpjün etmek üçin şeýle hyzmatyň ýola goýulmagy maksat edinilýär. Eger Pariž ýaly uly şäherde bu düzgün ýola goýulsa, beýleki şäherleriň hem bu usula aňsatlyk bilen geçjekdigi bellenilýär.
Jemgyýetçilik ulaglary tölegsiz
Estoniýanyň paýtagty Talliniň ýaşaýjylary 5 ýyldan bäri jemgyýetçilik ulaglaryndan mugt peýdalanýarlar. Indi bolsa, tölegsiz ulagyň ýurduň ähli ýerinde ýola goýulmagy maksat edinilýär. Köp babatda sanlaýyn tehnologiýa geçilmegi bilen Estoniýa Ýewropanyň innowasiýa paýtagty diýlip atlandyrylýar. Talliniň Ýewropa Bileleşigi ofisiniň başlygy Allan Alaküla beýleki ýurtlar üçin hem peýdaly boljak maglumatlary berdi. Şäherde tölegsiz gatnawy ýola goýmak üçin ilki halka sala salnypdyr. Alaküla şeýle köp wagtlap dowam etjek tölegsiz hyzmaty ýola goýmak üçin diňe şol wagtky geňeşiň saýlanan agzalarynyň bu karara gelmeklerini dogry hasap etmändiklerini belleýär. Tölegsiz hyzmatdan peýdalanmak üçin şäheriň ýaşaýjysy bolmak we bir gezeklikçe 2 ýewro tölemek ýeterlik. Berlen ýol karty arkaly islendik jemgyýetçilik ulagyndan peýdalanyp bolýar. Alaküla tölegsiz hyzmat ýola goýlandan soňra, hususy awtoulagy bar adamlaryň hem jemgyýetçilik ulaglaryndan peýdalanýandygyny, olaryň esasan restoranlara, teatrlara we beýleki köpçülikleýin medeni dynç alyş merkezlerine has köp barýandygyny belleýär. Şeýlelikde, ýollary ulag dyknyşygyndan doly şäher has asuda ýagdaýa gelipdir. Hususy ulagly ýaşaýjylaryň jemgyýetçilik ulagyna münmeklerini höweslendirmek üçin tölegsiz awtoduralga hyzmaty hem ýola goýlupdyr. Ýurduň beýeki şäherleriniň ýaşaýjylary hem şeýle talap bilen ýüz tutup başlansoň, ýurduň hökümeti bu usuly ähli şäherde ýola goýmak kararyna geldi. Şeýlelikde, Estoniýa dünýäde ähli raýatlaryna jemgyýetçilik ulaglaryny tölegsiz ýola goýan ilkinji ýurt bolar.


text:
Iňlis we fransuz uçarlar Britaniýa giren rus uçarlaryna päsgel berendigi sürüldi
Britaniýanyň we Fransiýanyň howa güýçlerine degişli uçarlaryň Demirgazyk deňiziniň üsti bilen Britaniýanyň howa giňişligine giren rus uçarlaryna päsgel berendigi öňe sürüldi
Britaniýanyň Sky News telewideniýesiniň berýän habaryna görä, operasiýa Typhoon kysymly bir howa uçary bilen Airbus Voyager tanker uçarynyň Britaniýanyň Nýukasl şäherinden ýerli wagt bilen sagat 15:00-da ýokaryk galmagy bilen başlady.
Britaniýanyň uçarlaryndan soň, bir fransuz harby uçary bilen tanker uçary howa galdy.
Habarda rus uçarlarynyň sany we görnüşi barada maglumat berilmedi.
Britaniýanyň şalygynyň howa güýçleri hem dowam edýän bir operasiýa barada maglumat bermejekdigini aýan etdi.
Sky News takmynan 45 minut dowam eden operasiýadan soň iňlis we fransuz uçarlarynyň bazalaryna gaýdyp gelendigini mälim etdi.


text:
28 сентября 2012
Bäh, okaýanlaň sany gitdigiçe artýaray... Sag boluň tanyşanyňyz üçin agzalar!!!
28 сентября 2012
Geliň biri-birimize hormat edip, ata watanymyzyň hatyrasy, onuň abraýy üçin bu saýty pedaly maslahatlardan, makalalardan dolduralyň.
28 сентября 2012
bu saýtdaky zatlary agza bolmasaň okap bolanok ekenda, şonsy bolanok
28 сентября 2012
auroraGeljekde bu diýenleriň hökman göz öňüne tutular.
28 сентября 2012
Bä biziň haýylarymyz diňlense kem-ä bolmaz, şeýledämi aurora !!!
28 сентября 2012
ýalňyş gidipdir haýyş diýdigim


text:
Hormatly Prezidentimiz Gurbanguly Berdimuhamedowyň tabşyrmagy boýunça Türkmenistanyň Mejlisiniň Başlygy G.Mämmedowa Estoniýa Respublikasynyň Türkmenistandaky Adatdan daşary we Doly ygtyýarly ilçisi Heýti Mýaemeesden ynanç hatyny kabul etdi.
Milli parlamentiň ýolbaşçysy döwlet Baştutanymyzyň adyndan myhmany ýokary diplomatik wezipä bellenilmegi bilen gutlady hem-de iki halkyň dostluk gatnaşyklaryny pugtalandyrmak işinde we Türkmenistan bilen Estoniýanyň arasynda hyzmatdaşlygy işjeňleşdirmekde üstünlikleri arzuw etdi.
Ilçi hoşniýetli arzuwlar üçin hoşallyk bildirip, iki ýurduň we olaryň dostlukly halklarynyň bähbidine türkmen-eston gatnaşyklaryny ösdürmäge öz diplomatik tejribesini hem-de bilimini gaýgyrmajakdygyna ynandyrdy.
Söhbetdeşligiň barşynda jenap Heýti Mýaemees Türkmenistanyň Baştutanynyň alyp barýan içeri we daşary syýasatynyň ileri tutulýan ugurlary bilen tanyşdyryldy. Ählumumy parahatçylygyň, howpsuzlygyň hem-de durnukly ösüşiň bähbitlerine giň halkara hyzmatdaşlygy ýola goýmak şol syýasatyň möhüm ugry bolup durýar.
Hormatly Prezidentimiz Gurbanguly Berdimuhamedow tarapyndan başy başlanan giň möçberli durmuş-ykdysady özgertmeleriň, türkmenistanlylaryň hal-ýagdaýyny hem-de durmuş derejesini ýokarlandyrmaga gönükdirilen döwlet maksatnamalarynyň amala aşyrylyşyna aýratyn üns berildi.
Ilçi türkmen parlamentiniň düzümi we kanunçykaryjylyk işi bilen tanyşdyryldy.
Jenap Heýti Mýaemees ýurdumyzyň iri möçberli gazananlaryna uly gyzyklanma bildirip, türkmen-eston döwletara gatnaşyklaryny ösdürmek üçin köptaraply mümkinçiligiň bardygyna ynam bildirdi.
Parlamentara gatnaşyklary has-da giňeltmegiň, bu işlerde parlamentara dostluk toparlarynyň ornunyň wajypdygy nygtaldy.
***
Şu gün Estoniýa Respublikasynyň Adatdan daşary we Doly ygtyýarly ilçisi Türkmenistanyň Daşary işler ministrliginde kabul edildi.
Medeni maksatnamanyň çäklerinde ilçi paýtagtymyzyň muzeýleriniň gymmatlyklary hem-de Aşgabadyň beýleki gözellikleri bilen tanşar.


text:
Şu gün Medeniýet hepdeliginiň bäşinji gününiň çäklerinde Ahal welaýatynyň Änew şäherinde “Küşt depip, gazal aýdyp...” atly konsert geçirildi. Onda ýurdumyzyň folklor we tans toparlarynyň çykyşy boldy. Bu çäräniň maksady aýdym we tans däplerini, ÝUNESKO-nyň adamzadyň maddy däl medeni gymmatlygynyň sanawyna girizilen küştdepdini giňden wagyz etmekden ybaratdyr.
Türkmenistanyň Döwlet çeperçilik akademiýasynda şekillendiriş sungaty eseriniň sergisi we ylmy maslahat geçirildi. Ahal welaýatynyň Ak bugdaý etrabynyň Gämi obasyndaky Medeniýet öýünde Kaka etrabynyň halk teatrynyň sahnalaşdyrylan çykyşlary boldy.
Bu gezekki Medeniýet hepdeligi özboluşly ýubileý çärelerine gabat geldi. 10 ýyl mundan ozal, 2008-nji ýylyň 27-nji iýunynda türkmen opera sungaty täzeden dikeldildi. Munuň özi hormatly Prezidentimiz Gurbanguly Berdimuhamedowyň goldaw bermeginde amala aşdy. Ilki bilen “Şasenem we Garyp” operasy sahna dolandy. Soňra “Leýli we Mejnun”, “Zöhre we Tahyr”, “Görogly”, “Magtymguly”, “Ýusup — Züleýha”, “Aýna”, “Saýatly — Hemra”, “Ruhubelentler” operalary onuň dowamy boldy.
Şu gün Türkmenistanda Medeniýet we sungat işgärleriniň hem-de Magtymguly Pyragynyň şygryýet gününiň hormatyna “Hüýrlukga —Hemra” operasynyň ilkinji görkezilişi boldy.
Magtymguly adyndaky Milli sazly-drama teatrynda görkezilen sahna eseriniň esasynda “Hüýrlukga — Hemra” dessanynyň mazmuny bar. Sahnada özboluşly halk sazlary ýaňlandy. Şunlukda, eseriň we ony ýerine ýetirmegiň halkylygyna aýratyn ähmiýet berildi. Opera saz eseriniň nepisligi, onuň baýlygy, milli öwüşgini hem-de duýgularyň ynandyryjylygy bilen tapawutlanýar. Sahna eseri bu ugruň muşdaklaryna bolşy ýaly, islendik tomaşaçy üçin ýakyn we düşnükli boldy.
Asylly däbe görä, şunuň ýaly giň möçberli sahna eserine diňe bir ýörite hünärli artistler däl, eýsem, ýurdumyzyň çeperçilik ugurly ýokary okuw mekdepleriniň talyplary hem gatnaşdylar. Ýaş zehinler baş gahrymanlaryň keşplerini janlandyrdylar. Şeýlelikde, artistler öz ussatlyklary bilen iki ýaş juwanyň ýürek söýgileriniň taryhyny janlandyrdylar. Täze eseriň sazly dramaturgiýasynda sahnanyň häzirki zaman mümkinçilikleri doly ulanyldy. Onuň dowamynda hor aýdymlary we horeografiýa pursatlary ýaýbaňlandyryldy. Köpugurly sahnanyň mümkinçilikleri onda janlandyrylýan wakanyň has-da ynandyryjy bolmagyny şertlendirdi.
Döwlet simfoniki orkestriniň ýerine ýetiren sazlary diňleýjileri bada-bat özüne çekýär we olary sahna oýnunyň dünýäsine aralaşdyrýar.
Eser Hysrow patyşanyň köşgündäki wakadan başlaýar. Patyşa jadyly Erem bagyndan ajaýyp bilbili ele salmagy arzuw edýär. Artistleriň owazlary, deprekleriň gümmürdisi sazlaşykly urýan ýürekleri ýatladýar. Kirişli saz gurallary bolsa kalbyň owazyny janlandyrýar. Halk owazlary we joşguny diňleýjileri sahna eseriniň wakalary bilen tanyşdyrýar.
Döredijilik toparlarynyň artistleri türkmen halkyna mahsus häsiýetleri, wepalylygy we edýän hereketine bolan ynamy janlandyrmagy başarypdyrlar. Däpleriň, dünýägaraýyşlaryň, wepalylygyň, namys we söýgi ýaly umumadamzat gymmatlyklarynyň nesilden-nesle geçijiligini alamatlandyrýar. Şeýlelikde, “Hüýrlukga — Hemra” diňe bir medeniýet nukdaý nazaryndan däl, eýsem, ýaş nesilleri terbiýelemek babatda hem ähmiýetlidigini äşgär etdi.
Köpçülikleýin dabara sahnasy oýnuň jemleýji tapgyryna öwrüldi. Artistleriň belent ruh bilen ýerine ýetiren aýdymlary milli medeniýetimiziň ösmegine we onuň giňden wagyz edilmegine goşýan goşandy hem-de yzygiderli aladasy üçin hormatly Prezidentimiz Gurbanguly Berdimuhamedowa çuňňur hoşallygyň nyşanyna öwrüldi.


text:
Garaşsyz, Bitarap Türkmenistanyň Harby-deňiz güýçleriniň serkerdelerine, deňizçi esgerlerine, harby talyplaryna we harby okuwçylarynaHormatly harby deňizçiler!
Sizi ýurdumyzda uly dabara bilen bellenýän Türkmenistanyň Harby-Deňiz Güýçleriniň güni mynasybetli tüýs ýürekden gutlaýaryn! Goý, bu baýram ýurdumyzyň deňiz çäkleriniň bitewüligini üpjün edýän, eziz Watanymyzyň parahatçylygynyň, mähriban halkymyzyň abadançylygynyň, döredijilikli zähmetiniň ygtybarly goragynda duran deňizçileriň mertebesini has-da belende götersin!
Berkarar Watanymyzyň edermen goragçylary!
Biz «Türkmenistan — Beýik Ýüpek ýolunyň ýüregi» diýlip yglan edilen ýylda gözbaşyny müňýyllyklardan alyp gaýdýan Beýik Ýüpek ýoluny täzeden dikeltmek, dünýä döwletleri bilen dostlukly gatnaşyklary has-da berkitmek arkaly ýurdumyzyň ykdysadyýetine örän uly oňyn täsir etjek iri möçberli taslamalary durmuşa geçirdik.
Ýurdumyz geografik taýdan amatly ýerde ýerleşmek bilen, sebitiň örän möhüm ulag merkezine, iri halkara logistika çatrygyna öwrülýär. Taryhdan belli bolşy ýaly, Türkmenistan döwletimiz Beýik Ýüpek ýolunyň esasy şahalaryny öz üstünden geçirmek bilen, suwüsti gatnaşyklaryň ösmeginde hem aýratyn orny eýeläpdir. Şunuň bilen baglylykda, biz Türkmenbaşy şäheriniň Halkara deňiz porty ýaly iri göwrümli taslamany üstünlikli amala aşyrdyk. Bu Halkara deňiz porty öz düzümine ençeme desgalary birikdirip, ýük daşamak we ýolagçylary gatnatmak bilen bir wagtda, ençeme gäminiň gurluşyk hem-de abatlaýyş işlerini alyp barmaga-da mümkinçilik berýär. Bu bolsa döwletimiziň ykdysadyýetiniň barha kuwwatlanmagyna, halkymyzyň eşretli, bolelin durmuşda ýaşamagyna özüniň oňyn täsirini ýetirýär.
Merdana Watan goragçylary!
Hazar deňzi bilen baglanyşykly meseleler durmuşa geçirýän daşary syýasat ulgamymyzda möhüm orny eýeleýär. Sebitara we halkara hyzmatdaşlyk meselelerinde möhüm orny eýelemek bilen, Türkmenistan parahatçylygyň, durnuklylygyň, Hazar deňzi sebitinde netijeli hyzmatdaşlygy ösdürmegiň, köpasyrlyk taryhy-medeni gatnaşyklar arkaly baglanyşýan Hazarýaka ýurtlarynyň halklarynyň arasynda dostluk gatnaşyklaryny pugtalandyrmagyň bähbidine uly işleri alyp barýar. Hazarýaka döwletleriniň Baştutanlarynyň gatnaşmaklarynda geçirilen V sammitde Hazar deňziniň hukuk derejesi hakyndaky Konwensiýanyň kabul edilmegi, Türkmenistanyň häzirki wagtda başlyklyk edýän Araly halas etmegiň Halkara gaznasyny esaslandyryjy döwletleriň Baştutanlarynyň sammitiniň ýurdumyzda geçirilmegi, şeýle hem gadymy Beýik Ýüpek ýolunyň ugry boýunça geçirilen «Amul — Hazar 2018» halkara awtorallisi, köpçülikleýin welosipedli we ylgaw ýaryşlary bu aýdylanlara aýdyň şaýatlyk edýär.
Merdana deňizçi harby gullukçylar!
Berkarar döwletimiziň bagtyýarlyk döwründe Garaşsyz, hemişelik Bitarap Türkmenistanda gazanylýan uly üstünliklerde we ýetilýän belent sepgitlerde siziň mynasyp ornuňyz bardyr. Çünki siz deňiz çäklerimizde mukaddes we jogapkärli harby borjuňyzy ýerine ýetirmek bilen, Hazar deňziniň ygtybarly goragyny üpjün edýärsiňiz. Siz bu mukaddes borjy hemişe berkarar Watanymyza wepalylyk, harby kasama ygrarlylyk bilen ýerine ýetirip, şöhratly taryhymyzda öçmejek yz goýan beýik şahsyýetlerimiziň, merdana pederlerimiziň, ýurdumyzy goran gerçekleriň watansöýüjilik, edermenlik, mertlik, gahrymançylyk we ynsanperwerlik ýörelgelerini mynasyp dowam etdirmelisiňiz. Siziň harby gulluk borjuňyzy üstünlikli ýerine ýetirip, ata-babalarymyzdan miras galan harby deňizçilik sungatyny has-da ösdürjekdigiňize, deňiz serhedimiziň mizemezligini üpjün etjekdigiňize berk ynanýaryn.
Eziz Watanymyzyň edermen ogullary!
Biz mukaddes Garaşsyzlygymyzy gazanyp, ata-babalarymyzyň arzuwlan ajaýyp zamanasynda ýaşaýarys. Şeýle ajaýyp döwürde goranyş häsiýetli Harby doktrinamyza laýyklykda Türkmenistanyň harby howpsuzlygyny üpjün etmek döwletimiziň alyp barýan syýasatynyň möhüm ugry bolup durýar.
Türkmenistanyň Ýaragly Güýçleriniň ähli goşun görnüşleri bilen bir hatarda ýurdumyzyň Harby-deňiz güýçleriniň maddy-enjamlaýyn binýady barha pugtalandyrylýar, dünýäniň iň kämil tehnikalary we enjamlary, gämileri satyn alynýar. Biz geljekde hem ýurdumyzyň Harby-deňiz güýçleriniň maddy-enjamlaýyn binýadyny pugtalandyrmaga, deňizçi harby gullukçylaryň harby hünär ussatlygyny ýokarlandyrmaga, deňiz çäklerimiziň howpsuzlygyny we bitewüligini üpjün etmäge aýratyn üns bereris.
Siz harby gullugy Garaşsyz, hemişelik Bitarap Türkmenistanyň Harby doktrinasyna laýyklykda alyp barmalysyňyz, ata Watany goramak borjuny ähli zatdan belentde goýmalysyňyz, deňiz çäklerinde Watanymyzyň, halkymyzyň polat galkany, sarsmaz galasy bolmalysyňyz. Hazar deňzindäki serhedimizde parahatçylygy we howpsuzlygy yzygiderli üpjün edip, türkmen deňizçileriniň şöhratly däplerini mynasyp dowam etdirmelisiňiz. Siziň bu jogapkärli we asylly borja abraý bilen hötde geljekdigiňize berk ynanýaryn!
Hormatly harby deňizçiler!
Sizi Türkmenistanyň Harby-Deňiz Güýçleriniň güni mynasybetli ýene-de bir gezek tüýs ýürekden gutlaýaryn! Siziň ähliňize berk jan saglyk, maşgala abadançylygyny, egsilmez bagt, mukaddes harby gullugyňyzda uly üstünlikleri arzuw edýärin!
Türkmenistanyň Prezidenti,
Türkmenistanyň Ýaragly
Güýçleriniň Belent Serkerdebaşysy
Gurbanguly BERDIMUHAMEDOW.


text:
Futbol boýunça Türkmenistanyň Kubogy ugrundaky ýaryşyň jogap ýarym final duşuşyklary geçirildi. Paýtagtymyzda «Altyn Asyr» «Ahala» garşy duşuşyga diňe ýeňiş gazanmak üçin çykdy. Çünki ilkinji ýarym final duşuşygy 1:0 hasabynda «Ahalyň» peýdasyna tamamlanypdy. Ikitaraplaýyn hüjümlere baý bolan oýun çekeleşikli geçdi. Emin toparlaryň hersiniň derwezesine bir 11 metrlik urgy belledi. Ýöne toparlaryň hiç birine tapawutlanmak başartmady. Derwezeçileriň dürs oýny duşuşygyň 0:0 hasabynda tamamlanmagyna getirdi.
«Şagadam» bilen «Energetigiň» arasyndaky ikinji ýarym finalda kenarýaka futbolçylar ýeňiş gazanar diýlip çaklanylýardy. Çünki olar ilkinji ýarym finalda garşydaşlaryny myhmançylykda 0:2 hasabynda ýeňlişe sezewar edipdiler. Ikinji duşuşygy hem ynamly başlan «Şagadam» 19-njy minutda ezber hüjümçi Süleýman Muhadowyň dürs urgusyndan soň öňe saýlanmagy başardy. Şondan soň azda-kände arkaýynlaşan ýer eýeleri iki topy derwezelerinden çykarmaly boldular. «Energetigiň» netijeli urgularyny Meýlis Rizaýew (45) bilen Pirmyrad Gazakow (55) öz atlaryna ýazdyrdylar. Şondan soň hüjümlerini has-da artdyran «Energetik» ýeňşe örän ýakyn geldi. Ýöne 90+3-nji minutda Myrat Hemraýewiň derwezä geçiren goly netijesinde hasap deňlendi — 2:2.
28-nji oktýabrda geçiriljek finalda «Ahal» bilen «Şagadam» duşuşar. Türkmenistanyň Kubogyny eýelän toparyň täze ýylda AFK-nyň kubogyna gatnaşmaga mümkinçilik alýandygyny ýatladýarys. Eger-de, Kubok ugrundaky ýaryşda ýeňiş gazanan topar milli çempionatymyzy hem birinji orunda tamamlasa, onda AFK-nyň kubogyna çempionatda ikinji orna mynasyp bolan topar gatnaşar.


text:
Halkara ahalteke atçylyk sport toplumynda Watanymyzyň Garaşsyzlygynyň 27 ýyllygyna bagyşlanyp at çapyşyklary geçirildi. Munuň özi ýurdumyzda bedewleriň gatnaşmagynda geçirilýän iň söýgüli ýaryşlaryň biri bolup durýar. At çapyşyklary milli senenamamyzda möhüm orun eýeleýän şanly sene mynasybetli guralýan baýramçylyk dabaralarynyň baş bezegidir.
Asylly däbe görä, Köpetdagyň eteginde ýerleşýän atçylyk sport toplumyna hormatly Prezidentimiz Gurbanguly Berdimuhamedow geldi. Ahalteke bedewlerine aýratyn gadyr goýýan, çapyksuwar we tejribeli seýis hökmünde döwlet Baştutanymyz bu ýerde guralýan we bütin dünýäde şöhrat gazanan ahalteke bedewleriniň ýyndamlygyny we gözelligini açyp görkezýän gyzykly çärelere gatnaşýar.
Halkymyzyň bedewlere bolan söýgüsini ýüregi bilen duýýan milli Liderimiz ahalteke bedewleriniň abraýyny we şöhratyny belende galdyrmak, pederlerimiziň atşynaslyk sungatyny ösdürmek we ony dünýä ýüzünde wagyz etmek hakyndaky aladany döwlet syýasatynyň möhüm ugurlarynyň birine öwürdi. Ajaýyp bedewler tebigat bilen baglanyşykly gaýtalanmajak gözelligi döreden halkymyzyň ussatlygynyň ýokary derejesinden habar berýär.
Täze taryhy eýýamda bedewler Watanymyzyň döredijiligiň we ösüşiň belentliklerine tarap ynamly gadamyny, milli mirasyň nesilden-nesle geçijiligini, türkmen halkynyň döredijilik kuwwatyny alamatlandyrýar. Milli we dünýä medeniýetiniň taryhy nyşany bolup durýan ahalteke bedewi ýurdumyzyň üstünlikleriniň, döwürleriň we nesilleriň, yhlasyň we ýeňşiň, zähmetiň hem-de döredijiligiň sazlaşygynyň esasyny düzýär.
...Ir bilen Halkara ahalteke atçylyk sport toplumynda ählumumy baýramçylyk we ýokary ruhy göteriliş ýagdaýy emele geldi. Bu ýerde Mejlisiň Başlygy, Ministrler Kabinetiniň Başlygynyň orunbasarlary, harby we hukuk goraýjy edaralaryň, ministrlikleriň we pudaklaýyn dolandyryş edaralarynyň ýolbaşçylary, Aşgabat şäheriniň we welaýatlaryň häkimleri, daşary ýurtlaryň Türkmenistanda işleýän diplomatik wekilhanalarynyň we halkara guramalaryň ýolbaşçylary, jemgyýetçilik guramalarynyň, köpçülikleýin habar beriş serişdeleriniň wekilleri, paýtagtymyzyň köp sanly ilaty ýygnandylar. Bu ýerde geçirilýän dabara gatnaşýanlaryň hatarynda türkmen döwletiniň Garaşsyzlygynyň 27 ýyllygy mynasybetli guralýan baýramçylyk dabaralaryna gatnaşmak üçin biziň ýurdumyza gelen köp sanly daşary ýurtly myhmanlar bar.
Hemme zat dabaranyň başlanmagyna taýýar edildi. Ýakymly güýz şemalyna Watanymyzyň Döwlet baýdaklary pasyrdaýar. Toplumyň ähli künjegi dürli reňkdäki şarlar we köpöwüşginli lentalar bilen bezelipdir. Bu toplum diňe bir at çapyşyklaryny geçirmek üçin däl, eýsem, atçylyk sportunyň görnüşlerini wagyz etmek we ony ösdürmek üçin möhüm merkez bolup durýar.
Artistleriň, döredijilik toparlarynyň, aýdymçylaryň, sazandalaryň we tansçylaryň joşgunly çykyşlary bu ýerde guralýan dabara baýramçylyk öwüşginini çaýdy. Halk bagşylary öz ussatlyklaryny görkezýärler.
...Hormatly Prezidentimiz Gurbanguly Berdimuhamedowyň ulagy toplumyň girelgesiniň ýanynda saklandy. Milli lybasdaky gyzlar döwlet Baştutanymyza ajaýyp gül desselerini gowşurdylar.
Milli Liderimiz dabara gatnaşyjylar bilen mähirli salamlaşyp, hemmeleri dowam edýän Garaşsyzlyk baýramçylygy bilen gutlady. Hormatly Prezidentimiz daşary döwletleriň Türkmenistandaky ilçileri hem-de wekilleri bilen gürrüňdeş bolup, olara parahatçylygyň, dostlugyň, özara düşünişmegiň hem-de ylalaşygyň ýurdy hasaplanylýan Türkmenistanda geçirilýän baýramçylyk we beýleki giň möçberli çärelere işjeň gatnaşýandyklary üçin minnetdarlyk bildirdi. Döwlet Baştutanymyzyň aýdyşy ýaly, biziň ýurdumyzda köp sanly milletler ylalaşykda ýaşap, agzybirlik we bitewülik ýörelgelerine ygrarly bolup durýarlar.
Döwlet Baştutanymyz bu barada aýdyp, Türkmenistanyň durmuşa geçirýän “Açyk gapylar” syýasatynyň ähli gyzyklanma bildirýän döwletler bilen hyzmatdaşlyga, şol sanda abraýly halkara guramalaryň we sebitleýin düzümleriň çäklerinde dünýäde parahatçylygy, halklaryň abadançylygyny pugtalandyrmagyň bähbidine gatnaşyklary ösdürmäge aýratyn ähmiýet berýändigini belledi.
Soňky ýyllarda mähriban Watanymyz sebitara we halkara giňişlikde parahatçylyk dörediji merkez bolmak bilen, ählumumy ähmiýetli iri maslahatlaryň we forumlaryň geçirilýän ýerine öwrüldi. Munuň özi dürli ýurtlaryň arasynda medeni-ynsanperwer hyzmatdaşlygy ösdürmek, baý taryhy-medeni miras bilen özara tanyşmak, dürli ugurlarda tejribe alyşmak üçin zerur şertleri üpjün edýär.
Hormatly Prezidentimiz Gurbanguly Berdimuhamedow toplumyň baýramçylyk äheňinde bezelen çägine girdi.
Ýolugra milli Liderimiz türkmen halkynyň milli buýsanjy bolan “behişdi bedewleri” wasp edýän aýdym-sazly çykyşlara syn etdi. Şeýle hem bu ýerde paýtagtymyzyň sport mekdepleriniň okuwçylarynyň we sportuň dürli görnüşleri bilen meşgullanýan türgenleriň görkezme çykyşlary ýaýbaňlandyryldy.
Mundan başga-da, Halkara ahalteke atçylyk sport toplumynyň çäginde milli amaly-haşam sungatynyň we çeper senetkärçiligiň eserleri görkezilýär. Ahalteke bedewleriniň bezeg şaýlary we halkymyzyň milli buýsanjy bolan bedewleriň çeper keşbini beýan edýän eserler sergide esasy orun eýeleýär. Ahalteke bedewleriniň tebigy gözelligi, çeýeligi, özboluşly häsiýeti hem-de düşbüligi asyrlaryň dowamynda şahyrlaryň, suratkeşleriň, zergärleriň we heýkeltaraşlaryň ylham çeşmesine öwrüldi.
Döwlet Baştutanymyz sergide görkezilýän önümleriň hiline, zehinli artistleriň çykyşlaryna ýokary baha berip, toplumyň binasyna girdi we özi üçin niýetlenen ýere geçdi.
Toplumyň münberlerinde Türkmenistanda gadymy döwürlerden bäri uly gyzyklanma bilen syn edilýän at çapyşyklarynyň janköýerleriniň müňlerçesi bar.
Ahalteke bedewleriniň asyl mekanynda atçylygy ösdürmegiň gadymy däpleriniň kämilleşdirilmegi ugrundaky işler döwlet syýasatynyň ileri tutulýan ugurlarynyň birine öwrüldi. Täze taryhy eýýamda ýurdumyzyň atçylyk pudagy ösüşiň täze derejesine çykdy. Ýurdumyzda pudagyň düzümini döwrebaplaşdyrmak, bu ugurda tohumçylyk işi boýunça halkara hyzmatdaşlygy ösdürmek, atçylyk sportunyň görnüşlerini we milli at çapyşyk däplerini wagyz etmek boýunça ägirt uly işler alnyp barylýar.
Türkmen halkynyň baý medeni mirasyny, onuň atçylyk sungaty bilen baglanyşykly gadymy dessurlaryny ösdürmek, olary dünýä ýüzünde wagyz etmek bilen baglanyşykly meseleler hormatly Prezidentimiz Gurbanguly Berdimuhamedowyň hemişelik üns merkezinde saklanýar. Bu ugurda alnyp barylýan giň möçberli işler milli Liderimiziň “Ahalteke bedewi — biziň buýsanjymyz we şöhratymyz”, “Gadamy batly bedew” ýaly eserlerinde öz beýanyny tapdy. Bu kitaplar dünýäniň dürli dillerine terjime edilip, giň okyjylar köpçüligi üçin elýeterli boldy hem-de olar alym-uppologlar üçin ylmy çeşme bolup hyzmat edýär.
Hormatly Prezidentimiz Gurbanguly Berdimuhamedowyň yzygiderli aladasy netijesinde Türkmenistanda atçylyk sportunyň dürli görnüşleriniň wagyz edilmegine uly üns berilýär. At çapyşyklaryny, marafonlary geçirmek asylly däbe öwrüldi. Munuň özi ýerli tebigatyň aýratynlyklaryna howa şertlerine garamazdan, uzak aralygy geçmekde türkmen bedewleriniň çydamlylygyny kesgitlemekde ähmiýetli bolup durýar.
Häzirki döwürde Türkmenistan bu ulgam boýunça ykrar edilen halkara merkeze öwrüldi. Türkmen çapyksuwarlary bu bedewler bilen dürli ýurtlarda geçirilýän gözden geçirilişlere, at çapyşyklary we atçylyk sporty boýunça guralýan bäsleşiklere gatnaşyp, baýrakly orunlara mynasyp bolýarlar.
Watanymyzyň döredijiligiň we ösüşiň belentliklerine tarap ynamly gadamynyň baş nyşanyna öwrülen türkmen bedewleri Ýapyk binalarda we söweş sungaty boýunça 2017-nji ýylda paýtagtymyzda geçirilen V Aziýa oýunlarynyň baş nyşanyna öwrüldi.
V Aziýa oýunlarynyň maksatnamasyna ilkinji gezek konkur ýaryşlarynyň goşulandygyny, onda türkmen çapyksuwarlarynyň halkara ýaryşlaryň ussatlaryna mynasyp bäsleşik edip, altyn baýraga mynasyp bolandygyny bellemeli.
Türkmen atly ýigitleri at üstündäki oýunlar boýunça geçirilýän bäsleşiklerde öňdäki orunlary eýeleýärler. “Galkynyş” milli at üstündäki oýunlar topary sirk sungatynyň Bütindünýä festiwallarynda uly ýeňişleri gazanýarlar. Olar Italiýada, Russiýada, Ukrainada, Belarusda, Türkiýede, Hytaýda we beýleki ýurtlarda çykyş edip, ajaýyp üstünlige eýe boldular.
Sankt-Peterburg (Russiýa Federasiýasy) şäherinde geçirilen “Fontankadaky” sirk sungatynyň I Halkara festiwalynda türkmen atlylary “Altyn Gaetano” baş baýragyna mynasyp boldular. Olar özleriniň ajaýyp çykyşlary, çylşyrymly usullary we atçylyk sportunyň ýokary ussatlyk derejesi bilen tomaşaçylary hem-de emin agzalaryny haýrana goýdular.
Ahalteke bedewleriniň ýyndamlygy, özboluşly tebigy gözelligi, çeýeligi we düşbüligi dünýäni haýrana goýýar. Häzirki döwürde ahalteke bedewlerine gadyr goýýanlaryň sany Merkezi Aziýa we Ýewropa ýurtlarynda, Amerikada barha artýar. Türkmenistanyň Prezidentiniň Ahalteke atçylyk toplumyna degişli Akhan atly bedewiň Ginnesiň rekordlar kitabyna girizilmegi ahalteke bedewleriniň şöhratynyň dünýä bileleşigi tarapyndan ykrar edilýändigini alamatlandyrdy. Akhan 10 metr aralygy çarpaýa galyp geçmekde ýokary netije görkezip, 2016-njy ýylda goýlan rekordy iki essedenem gowrak derejede täzeledi.
Akhanyň görkezen netijesiniň Ginnesiň rekordlar kitabyna girizilýändigi hakynda güwänamanyň gowşurylmagy milli Liderimiziň şu ýylyň “Türkmenistan — Beýik Ýüpek ýolunyň ýüregi” diýip yglan edilmegi mynasybetli öňe süren başlangyjy esasynda geçirilen “Amul — Hazar 2018” halkara awtorallisiniň ýeňijileriniň sylaglanyş dabaralary bilen utgaşmagynda özboluşly many bar.
Mälim bolşy ýaly, gadymy döwürlerde Beýik Ýüpek ýolunyň ösmeginde ahalteke bedewleri mynasyp orun eýeläpdir. Häzirki döwürde hormatly Prezidentimiz Gurbanguly Berdimuhamedowyň başlangyjy boýunça bu taryhy ugur täze görnüşde dikeldilýär. Şunlukda, ahalteke bedewlerine Watanymyzyň şöhraty, Garaşsyz, Bitarap Türkmenistanyň baý medeni-mirasy bolan we geljege tarap okgunly hereket edýän ýurt hökmündäki dabarasyny belende götermekde möhüm orun degişli bolup durýar.
Dabarany alypbaryjy tutuş türkmen halkynyň adyndan hormatly Prezidentimiz Gurbanguly Berdimuhamedowa mähriban Watanymyzyň gülläp ösmeginiň we ruhy taýdan galkynmagynyň bähbidine alyp barýan köptaraply işi üçin çuňňur hoşallyk sözlerini aýtdy we döwlet Baştutanymyzy ýurdumyzyň Garaşsyzlygynyň 27 ýyllygy bilen gutlady.
Soňra baýramçylyk at çapyşyklaryna badalga berildi. Geçirilen ýedi çapyşykda ahalteke bedewleri dürli aralyk boýunça öz ýyndamlyklaryny görkezdiler. Her çapyşyga 12 bedew gatnaşdy. Münberleri dolduryp oturan tomaşaçylar bilen bir hatarda teleoperatorlar we fotosuratçylar gyzykly geçen çapyşyk pursatlaryna syn etdiler we olary halkymyza ýetirdiler.
Birinji çapyşygyň menzili 1800 metr bolup, onda bedewler ýurdumyzyň Ykdysadyýet we maliýe toplumynyň baýragy ugrunda güýç synanyşdylar. Çekeleşikli we örän gyzykly geçen çapyşykda Türkmenistanyň Prezidentiniň Ahalteke atçylyk toplumyna degişli Goşasakar atly gyr at birinji bolup geldi. Ol bu aralyga 2 minut 3,4 sekunt wagt görkezdi.
Ikinji çapyşygyň hem menzili 1800 metr bolup, bu ýaryşda ýurdumyzyň Nebitgaz toplumynyň baýragy ugrunda bäsleşik guraldy. Bu ýaryşda Türkmenistanyň Içeri işler ministrligine degişli Gülhanym ýeňiji boldy. Ol bellenilen aralygy 2 minutda geçmegi başardy.
Baýramçylyk çapyşygynyň üçünji tapgyrynda bedewler 2200 metr boýunça güýç synanyşdylar. Ýurdumyzyň Söwda toplumynyň baýragy ugrundaky bäsleşikde Döwlet migrasiýa gullugyna degişli Dordepel bu aralygy 2 minut 25,4 sekuntda geçip, ýeňiji boldy.
Ulag we aragatnaşyk toplumynyň baýragy ugrunda geçirilen dördünji çapyşygyň menzili 2200 metr boldy. Onda Türkmenistanyň Prezidentiniň Ahalteke atçylyk toplumyna degişli Turan atly bedew birinji geldi. Ol bu aralyga 2 minut 36,9 sekunt wagt görkezdi.
Bäşinji çapyşygyň menzili hem 2200 metr bolup, onda bedewler ýurdumyzyň senagat toplumynyň baýragy ugrundaky bäsleşige goşuldylar. Çekeleşikli geçen ýaryşda Türkmenistanyň Ýokary kazyýetine degişli Guwanjym atly bedew birinji bolup geldi. Ol bu aralygy 2 minut 28,5 sekuntda geçdi.
Altynjy çapyşygyň menzili 2400 metr bolup, oňa goşulan bedewler Oba hojalyk toplumynyň baýragy ugrunda bäsleşdiler. Gyzykly geçen ýaryşda ýurdumyzyň Baş prokuraturasyna degişli Gujurly bu aralyga 2 minut 39,6 sekunt wagt görkezip, birinji bolup gelmegi başardy.
Türkmenistanyň Garaşsyzlygynyň 27 ýyllygy mynasybetli geçirilen baýramçylyk çapyşygynyň jemleýji tapgyrynda saýlama bedewler Türkmenistanyň Prezidentiniň Baş baýragy ugrunda bäsleşdiler. Örän gyzykly hem-de çekeleşikli geçen bu çapyşykda Türkmenistanyň Prezidentiniň Ahalteke atçylyk toplumyna degişli Güýçli 2400 aralygy 2 minut 52,1 sekuntda geçip, birinji orna mynasyp boldy.
Tomaşaçylar çapyşyklaryň arasynda bagşylaryň ýerine ýetirmeginde aýdymlardan we sazlardan, Berkarar döwletimiziň bagtyýarlyk döwrüni, hormatly Prezidentimiziň ýolbaşçylygynda amala aşyrylýan beýik özgertmeleri wasp edýän çykyşlaryndan lezzet aldylar.
Soňra ýeňijilere baýraklary gowşurmak dabarasy boldy. Olara gymmat bahaly sowgatlar gowşuryldy.
Çapyksuwarlar döwlet Baştutanymyz Gurbanguly Berdimuhamedowa atçylygy ösdürmek barada edýän aladasy üçin tüýs ýürekden hoşallyk bildirip, ýurdumyzyň atçylyk däplerini aýawly saklamak, ahalteke tohumyny mundan beýläk-de wagyz etmek, atçylyk sportuny ösdürmek üçin ähli tagallalary etjekdiklerine ynandyrdylar.
Ýurdumyzyň mukaddes Garaşsyzlygy mynasybetli baýramçylyk at çapyşyklary ähli welaýatlaryň atçylyk sport toplumlarynda geçirildi, olarda hem ýaryşlarda ýeňiş gazanan çapyksuwarlara baýraklar gowşuryldy.
Türkmenleriň köp müňýyllyk taryhy ýyndam ahalteke bedewleri bilen aýrylmaz baglanyşyklydyr. Olar halkymyzyň durmuşynyň aýrylmaz bölegine hem-de halkymyzyň wepaly ýoldaşyna, onuň şöhratly taryhynyň bezegine öwrüldi. “Türkmenistan —–Beýik Ýüpek ýolunyň ýüregi” şygary astynda geçýän şu ýylda hem behişdi bedewlerimiziň şan-şöhraty has-da belende galýar.


text:
Aktual Analiz 31
ABŞ-nyň Prezidenti Donald Trampyň we Russiýanyň döwlet Ýolbaşçysy Putiniň Helsinkide geçiren maslahat birnäçe jähtden möhümdi
ABŞ-nyň Prezidenti Donald Trampyň we Russiýanyň döwlet Ýolbaşçysy Putiniň Helsinkide geçiren maslahat birnäçe jähtden möhümdi. Iki ýurduň arasyndaky gatnaşyklar soňky döwürde diýseň dartgynlaşypdy. Putiniň we Trampyň geçiren duşuşygynyň esasy ugurlary ýadro ýaragsyzlanma, Russiýanyň Amerikan saýlawlaryna goşulyşmagy, energetika syýasaty, Siriýa we Hytaý meselesinden ybarat boldy.
Taryhy taýdan Sowet Soýuzy bilen ABŞ-nyň arasyndaky dartgynlygyň möwjän döwürlerinde iki ýurduň gepleşiklerinde Finlandiýa bitarap zolak hökmünde saýlanyp alynýardy. Tramp bilen Putin şol däbe laýyklykda gepleşiklerini Finlandiýada geçirdi. Finlandiýanyň ýer eýeçiliginde geçirilen duşuşyk diňe bir özara gatnaşyklary üçin däl, bütin dünýä üçin möhüm ähmiýete eýedi.
Köp sanly metbugat wekiliniň gyzyklanma görkezen duşuşyklaryndan soň iki ýurduň lideri metbugata beýanat berdi. Trampyň metbugat beýanatyndaky çemeleşmesi we çykyşy Amerikan metbugaty hem-de syýasatçylary tarapyndan berk tankyt edildi. ABŞ-nyň Prezidenti Donald Trampyň Russiýanyň Amerikadaky saýlawlara goşulyşmagy baradaky soraga, Trampyň Russiýanyň Prezidenti Putiniň ýanynda Amerikan edaralaryny tankyt edip, Russiýanyň beýanatlaryna ynanýandygy baradaky sözleri uly reaksiýa döretdi. Donald Tramp soň Helsinkidäki beýanatynda “wouldn’t” diýmegiň ýerine ýalňyşlyk bilen “woulg” diýendigini we şeýlelikde başga many aňladýan beýanat berendigini nygtap, Helsinkidäki sözlerini düzetdi.
Nähili bolanda-da Amerikan jemgyýetçiliginiň reaksiýasy Tramp bilen Putiniň duşuşygyny ikinji plana iten hem bolsa iki ýurt halkara derejesinde geosyýasy ähmiýetli meseleler barada pikir alyşdylar. İň bir esasy mesele iki ýurduň Hytaý barada geçiren gepleşiklerdi diýsek ýalňyşmarys. ABŞ-nyň Hytaýda öndürilýän harytlara garşy ykdysady söweş häsýetinde jeza salgydyny goýmak baradaky karary, ABŞ bilen Hytaýyň arasynda uly dartgynlyga sebäp bolupdy. Helsinkidäki duşuşykda ABŞ bilen Russiýanyň arasynda Hytaýa garşy hyzmatdaşlyk üçin ilkinji özara pikir alyşma boldy. Emma Russiýanyň we ABŞ-nyň Hytaýa garşy hyzmatdaşlyk döretmekden diýseň daşda durýandygy we şeýle hyzmatdaşlygyň ýakyn görünýändigini aýtsak ýalňyşmarys.
Helsinkidäki beýleki bir möhüm mesele bolsa Siriýa boldy. ABŞ we Russiýa esasanda günorta Siriýadaky wakalar barada pikir alyşyp, Ysraýylyň howpsyzlygy, Eýranyň günorta Siriýadaky güýçleri barada-da maslahat etdiler. Wladimir Putin Ysraýyl bilen Siriýanyň hökümetiniň arasynda 1974-nji ýyldaky şertnama laýyklykda ylalaşyk gazanylmagynyň mümkindigini öňe sürdi. ABŞ-nyň Prezidenti Donald Tramp bolsa ABŞ-nyň Eýranyň Siriýadaky güýçleriniň galmagyny kabul etmejekdigini nygtady. Emma Tramp Eýrana garşy Siriýada nähili göçümler etjekdigi barada dil ýarmady.
Iki ýurduň liderleriniň arasynda geçirilen duşuşyk NATO-nyň maslahatynyň yzýanyndan guralypdy. NATO-nyň maslahartynda Germaniýany Demirgazyk Akymy-2 taslamasy sebäpli Russiýa garaşly bolandygyny beýan eden ABŞ-nyň Prezident Tramp, Helsinkidäki metbugat beýanatynda bu meseledäki kararyň Germaniýa degişlidigini aýtdy. Russiýanyň Prezidenti Putin bolsa halk köpçüliginiň öňünde ABŞ-na halkara bazarlaryndaky gazyň nyrhyny bilelikde kesgitlemek üçin teklibini ýenede bir gezek gün tertbine getirdi. Şeýlelikde Russiýanyň ykdysadyýeti gaz eksportyna garaşly bolandygy üçin halkara bazarlardaky energiýa nyrhlary gönüden Russiýanyň ykdysadyýetine täsir ýetirýär.
Helsinki duşuşygynyň esasy ugurlaryndan biri hem ýadro ýaragy meselesidi. ABŞ we Russ,ýa dünýädäki ähli ýadro ýaraglarynyň 90 göterimine eýe. İki ýurduň liderleriniň duşuşygynda dünýädäki ýadro ýaraglarynyň mukdaryny azaltmak üçin ABŞ bilen Russiýanyň arasynda bar bolan ylalaşygyň dowam etdirilmegi barada ylalaşyldy.
Helsinki duşuşygy Russiýa bilen ABŞ-nyň arasyndaky dartgynlyga sebäp bolýan meseleler esasan çözülmedik hem bolsa, iki ýurduň liderleriniň bitarap zolakda duşuşmagy we köp sanly meselede pikir alyşmagy iki ýurduň arasyndaky gatnaşyklaryň azda kände hem bolsa kadalaşmagyna sebäp boldy.


text:
AŞGABATDA BMG-NIŇ GLOBAL KONTRTERRORISTIK STRATEGIÝASYNY AMALA AŞYRMAK BOÝUNÇA ÝOKARY DEREJELI MEJLISI GEÇIRILDI 2018-nji ýylyň 30-njy aprelinde Aşgabatda «Merkezi Aziýada BMG-niň Global Kontrterroristik strategiýasynyň toplumlaýyn durmuşa geçirilmegine tarap» atly Merkezi Aziýa döwletleriniň bilelikdäki iş meýilnamasynyň amala aşyrylşy boýunça ýokary derejeli mejlisi, şeýle hem Merkezi Aziýa üçin Bilelikdäki hereketleriň meýilnamasyny goldamakda bilelikdäki …Dowamy »
NEVRUZ BAYRAMI İSTANBULDA KUTLANCAK (21 MART 2018 ÇARŞAMBA)
NEVRUZ BAYRAMI İSTANBULDA KUTLANCAK (21 MART 2018 ÇARŞAMBA) TOPKAPI KÜLTÜR PARKI – TÜRK DÜNYASI KÜLTÜR MAHALLESİ (TOPKAPI METROBÜS DURAĞINA YÜRÜME 5 DAKİKA) PROGRAM SAAT PROGRAM 09:45 İBB MEHTER TAKIMI GÖSTERİSİ 10:10 SAYGI DURUŞU VE İSTİKLAL MARŞI 10:15 İL KÜLTÜR VE TURİZM MÜDÜRÜ DR. ÇOŞKUN YILMAZIN NEVRUZ BAYRAMI AÇILIŞ KONUŞMASI …Dowamy »
Kosmos Tehnologiýalary-Türkmenistanyň Ösüşiniň Ileri Tutulýan Ugry
Hormatly Prezidentimiz Gurbanguly Berdimuhamedow oktýabr aýynda geçiren Ýaşulularyň maslahatynda eden çykyşynda ýurdumyzyň halk hojalyk toplumynyň dürli pudaklarynda öňdebaryjy kosmos tehnologiýalaryny peýdalanmagy has-da giňeltmegi ýakyn döwür üçin esasy wezipeleriň hatarynda kesgitledi. Döwlet Baştutanymyzyň çözgüdi boýunça 2018—2024-nji ýyllarda ýurdumyzyň kosmos ulgamyny ösdürmäge hem-de onuň işini kämilleşdirmäge 1 milliard 300 million manat möçberinde …Dowamy »
Türkmen Howa Ýollary Aşgabat-Ýerewan-Frankfurt Ugry Boýunça Gatnawy Açdy
Şu gün ir bilen Aşgabat — Ýerewan — Frankfurt — Ýerewan — Aşgabat ugry boýunça ilkinji gatnawy amala aşyran “Türkmenistan” açyk görnüşli paýdarlar jemgyýetiniň howa kärhanasynyň “Boing-737-800” uçary türkmen paýtagtynyň Halkara howa menziline gelip gondy. Bu halkara gatnawy “Türkmenhowaýollary” gullugynyň howa uçuşlarynyň gatnaw tertibiniň üstüni ýetirdi hem-de syýahatçylygy söýýänler we …Dowamy »
Türkmenistanyň Raýatlygyna Kabul Edilenlere Pasportlar Gowşuryldy
Ýurdumyzyň Döwlet migrasiýa gullugynda hormatly Prezidentimiz Gurbanguly Berdimuhamedowyň Permanyna laýyklykda, Türkmenistanyň raýatlygyna kabul edilenlere pasportlary gowşurmak dabarasy boldy. Munuň özi ýurdumyzyň halkara-hukuk kadalaryna üýtgewsiz ygrarlydygyny äşgär etmek bilen, migrasiýa syýasatynyň meseleleriniň netijeli çözülýändiginiň nobatdaky subutnamasyna öwrüldi. Dabarada çykyş eden Türkmenistanyň raýatlylygyna kabul edilen adamlar raýatlygy bolmadyk adamlaryň meseleleriniň çözülmegine yzygiderli …Dowamy »
Döwlet Baştutanymyzyň Adyndan Halkara Ýaryşlaryň 3-siniň Baýraklaryna Eýe Bolan Türgenlere Sowgatlar Gowşuryldy
Milli sport we syýahatçylyk institutynyň maslahatlar zalynda dekabryň başynda bolup geçen halkara ýaryşlarynyň baýrak eýelerini sylaglamak dabarasy geçirildi. Dünýä derejesindäki ýaryşlarda üstünlikli netijeleri görkezen türgenlere hormatly Prezidentimiz Gurbanguly Berdimuhamedowyň adyndan ýörite sowgatlar gowşuryldy. Sylaglamak dabarasyna Sport baradaky döwlet komitetiniň birnäçe degişli edaralarynyň, DIM-iň wekilleri, Milli sport we syýahatçylyk institutynyň talyplary, …Dowamy »
Türkmenistan Beýik Ýüpek Ýolunyň Ugurlaryny Täzeden Dikeldýär
Türkmen demirýol gurluşykçylary Mary welaýatynyň serhet ýakasyndaky Serhetabat bekedinden Owganystanyň Turgundy şäherine çenli polat ýoly çekmek boýunça işleri yhlasly alyp barýarlar. Hormatly Prezidentimiz Gurbanguly Berdimuhamedow 29-njy noýabrda goňşy ýurt üçin örän möhüm bolan bu taslama badalga berdi hem-de Owganystany Türkmenistanyň, onuň üsti bilen bolsa tutuş sebitiň ulag-logistika ulgamyna goşmaga uly …Dowamy »
ÝUNESKO “Küştdepdi” Milli Sungatynyň Maddy Däl Medeni Mirasynyň Reprezentatiw Sanawyna Girizilmek Baradaky Çözgüdi Kabul Etdi
Hormatly Prezidentimiz Gurbanguly Berdimuhamedow Türkmenistanyň Ministrler Kabinetiniň mejlisinde gatnaşyjylara ýüzlenip, aýdym aýtmagyň we tans etmegiň “Küştdepdi” milli sungatynyň ÝUNESKO-nyň maddy däl medeni mirasynyň Reprezentatiw sanawyna girizilendigi baradaky hoş habary aýtdy. Bu çözgüt 2017-nji ýylyň 7-nji dekabrynda Çeju şäherinde (Koreýa Respublikasy) Maddy däl medeni mirasy gorap saklamak boýunça hökümetara komitetiniň 12-nji …Dowamy »
Köpçülikleýin Habar Beriş Serişdeleri Üçin Maglumat
2017-nji ýylyň 9-njy noýabrynda Wengriýanyň DIM-nde Türkmenistanyň we Wengriýanyň Daşary işler ministrleriniň orunbasarlarynyň derejesinde duşuşyk geçirildi. Duşuşygyň dowamynda taraplar ikitaraplaýyn gatnaşyklarynyň ösüşi, halkara guramalarynyň, ylaýta-da BMG, ÝHHG we ÝB ýaly guramalaryň çäklerinde hyzmatdaşlygy giňeltmek meselelerini ara alyp maslahatlaşdylar we dürli halkara guramalaryň çarçuwasynda birek-biregiň halkara başlangyçlaryny goldaýandygyny kanagatlama bilen bellediler. …Dowamy »
Er-Riýadda Türkmen-Saud Hökümetara Toparynyň Nobatdaky Mejlisi Boldy
2017-nji ýylyň 7-10-njy noýabrynda Türkmenistanyň wekiliýeti iş sapary bilen Saud Arabystan Patyşalygynda boldy. Senagat we energetika pudaklarynyň, şeýle hem Saud Arabystanynyň iri kompaniýalarynyň ýolbaşçylarynyň gatnaşmagynda geçirilen Söwda-ykdysady hyzmatdaşlyk boýunça türkmen-saud hökümetara toparynyň Er-Riýadda geçirilen nobatdaky bäşinji mejlisinde söwda-ykdysady, maýa goýum gatnaşyklarynyň, şol sanda ýangyç-energetika toplumynda alnyp barylýan hyzmatdaşlygyň meseleleri ara …Dowamy »


text:
Türkmenistanyň ýörite gulluklarynyň ýurtdan çykarylmasyz eden adamlarynyň sany awgustda 30.874 adama ýetdi. Şahsy sanawa girizilýän ýurt raýatlary MHM-niň, IIM-niň, Türkmenistanyň Baş prokuraturasynyň we Döwlet migrasiýa gullugynyň kararlary esasynda girizilýär. Mundan başga-da, sanawda ýurtdan çykmagy gadagan edilen başga kategoriýaly raýatlar hem...
Awtor:
nazaroff
(Talyp)
|
Kategoriýa: Habarlar |
19.09.2018 14:36
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#200)


text:
Russiýanyň sudy Kirow oblastynyň öňki häkimi Nikita Belyhy para almakda günäli tapdy. Tanymal liberal syýasatçynyň köpçüligiň ünsünde bolan sud diňlenişiginden soň, onuň günälidigi hakynda höküm çykarylmagyna giňden garaşylýardy.
Moskwanyň Presnýa etrap sudunyň 1-nji fewralda, ýagny günüň soňlarynda Belyhyň tussaglygy barada karar çykarmagyna garaşylýar.
Prokurorlar suddan oppozision partiýanyň öňki lideri Belyhy 10 ýyl türme tussaglygyna höküm etmegi soradylar.
“Sud hökümet resmisi hökmünde Belyhyň para berýäniň bähbidine hereketler ýa-da gaýybana hereketler üçin para alandygyny anyklady” diýip, kazy Tatýana Wasýuçenko sudda aýtdy.
Belyh Moskwanyň restoranynda tussag edilende, 2012-2016-njy ýyllar aralygynda 600,000 ýewrodan gowrak möçberde para almakda aýyplanypdy.
Ol özüne ýöňkelýän aýyplamalary “absurd” diýip atlandyryp, özüni günäli däldigini aýtdy.


text:
ABŞ-nyň we Orsýetiň goranmak resmileri 1-nji oktýabrda gepleşik geçirip Siriýada konfliktleriň öňüni almak meselesini maslahat etdiler. Emma ýokary derejeli generallaryň biri ABŞ-nyň Orsýet bilen gizlin aňtaw maglumatlary paýlaşmajakdygyny aýtdy.
“Meniň orsýetlilere bolan ynamyň pes derejede”, diýip ABŞ-nyň howa güýçleriniň ýolbaşçysynyň orunbasary general leýtenant Robert Otto aýtdy.
Iki ýurduň harby resmileri tötänleýin çaknyşyklaryň öňüni almak boýunça gatnaşyk saklamak barada ylalaşdylar. Emma ABŞ-nyň resmileri Orsýetiň aýdyşy ýaly diňe bir “Yslam döwleti” toparyna zarba urmak bilen çäklenmeýändigini aýdýarlar.
Şeýle-de Otto Orsýetiň ýokary takyklyk derejeli bolmadyk bombalary ulanýandygyny we olaryň gönükdirilen nyşanlardan sowulyp, parahat ýaşaýjylaryň öldürilmegine getirip biljekdigini aýtdy.
Siriýaly toparlar Orsýetiň 30-njy sentýabrda amala aşyran hüjümlerinde 36 sany raýatyň öldürilendigini aýtdylar.


text:
Eýranyň prezidenti Hassan Rohani amerikan kärdeşi Donald Trampyň immigrasiýa garşy syýasatyny ýazgardy we «häzir döwletleriň arasynda diwar guramagyň wagty däl» diýdi.
Rohani bu sözleri Eýranyň paýtagtyndaky syýahatçylyk konwensiýasynda aýtdy.
“Olar Berlin diwarlarynyň kän ýyl ozal ýykylandygyny unutdylar” diýip, ol aýtdy.
“Eger döwletleriň arasynda diwar baram bolsa, olar indi aýrylmaly" Rohani sözüniň üstüni ýetirdi.
Onuň bu sözleri Trampyň ABŞ-Meksika serhedinde diwar guramak we ýedi sany musulman ýurdundan, şol sanda Eýrandan Birleşen Ştatlara syýahat edilmegini wagtlaýyn togtatmak baradaky buýruklarynyň yz ýanyna gabat geldi.


text:
Türkmenistanda şu günler aşa yssy howa dowam edýär. Howanyň derejesiniň kölegede 45 gradusdan ýokarydygyny, günüň aşagynda bu gyzgynlygyň 50 gradusdan hem geçýändigini görse bolýar.
Şeýle gyzgyn howaly günlerde, geçen ýyllarda Aşgabadyň köp ýylky ösüp oturan saýaly agaçlary çapylyp, giňeldilen köçelerinden ýöremeli bolýan ýaşaýjylaryň köpüsinde günden goraýan saýawanlaryň, köpüsinde bolsa başlaryna atylan ak ýaglyklaryň bardygyny, nähilidir bir ýol bilen özüňi günden goramasaň, günüň aşagynda köçelerden ýörär ýaly däldigini, Azatlyk Radiosy bilen söhbetdeş bolýan ýaşaýjylar aýdýarlar.
Şäheriň ýaşaýjylarynyň jemgyýetçilik awtoulaglaryndan peýdalanmaly bolýan böleginiň ir ertirden günüň dogandaky gyzgynlygyna hem çydam etmän, köçeleriň ugrunda gurlan awtobus duralgalarynyň ýeňse taraplaryna geçip durýandyklaryny, ýa bolmasa awtobus duralgalarynyň golaýlarynda bar bolan baglaryň, jaýlaryň kölegelerinde günden goranyp, awtobusyň gelerine garaşmaly bolýandyklaryny hem, her gün bu ýagdaýlara syn edýän aşgabatly ýaşaýjy Gülnabat daýza aýdýar.
Gülnabat daýzanyň aýtmagyna görä, şäherde bar bolan awtobus duralgalary hem şäheriň ýaşaýyş jaýlarynyň bölünişigine görä goýulypdyr. Şäheriň elita atlandyrylýan raýonlaryndaky awtobus duralgalary sensor gapyly, içi sowadyjyly hem telewizorly duralgalar bolup, şäheriň Parahat-7 etrapçasynyň çäginden geçýän awtobus gatnawlarynyň ugrunda ilat üçin gurlan awtobus duralgalary ýönekeý duralgalar bolup, günüň düşýän wagty ol awtobus duralgalarynyň aşagyna girip bolmaýar.
Duralganyň aşagy dymyk, günüň gyzgyny ýakyp barýar. Ýolagçylar awtobus duralgalarynyň gün düşmeýän ýeňse taraplaryna geçip, awtobusa garaşýarlar. Golaý-goltumda bir ymarat ýa saýaly agaç bolsa, onuň kölegesinde durmaga mejbur bolýarlar.
Kä halatlarda bolsa sensor gapyly, sowadyjyly duralgalaryň hem sowadyjylarynyň ýa gapylarynyň işlemeýänligi sebäpli, ýolagçylar duralgalaryň daşynda agaçlaryň kölegelerinde durmaga mejbur bolýarlar.


text:
Türkmenistanyň Ýokary Ligasy 2017 ýylyň bäsleşikleri bu ýyl diýseň gyzykly geçýär. Şu wagtky oçko tablissasyna görä FK Ahal 59 oçko bilen birinji orunda dur. Yzy bilen 54 oçkoly Altyn Asyr komandasy gelýär, welin Altyn Asyr komandasynyň Aziýa çempiýonatlaryndaky çykyşlary sebäpli 2 oýuny kem. Çempiýon bolan komanda 2018 ýylyndaky Aziýa Çempiýonlar ...
Awtor:
DrWaltBishop
(Wasýok)
|
Kategoriýa: Sport |
19.10.2017 19:38
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#78)


text:
Huawei telefonlary root etmek kynyrak düşýän bolsa gerek!
Huawei Telefonlary ONE click atly kompýuter programasy bilen root edip bilersiňiz!
1.ONE KLIK programany şu ýerden ýükläň we kompyuteriňize guruň. Ýükle 800kb
2.Huawei telefonyňyzy USB kabel bilen kompýuteriňize birikdiriň.
3.Soňra telefonyňyzda şu ýol bilen USB Debugging moduny aktiw ediň Settings > Developer Options > USB Debugging.
4.Şu ädimlerden soňra programanyň özi awtomat şekilde siziň telefonyňyzy tanar we root etme işine başlar.
ÖWRENMELI TOPARY SIZE ÜSTÜNLÜK ARZUW ETÝÄR. DERSLERIMIZ DOWAM ETÝÄR BIZ BILEN GALYŇ!!! PROGRAMANY PAÝLAŞMAGY UNUTMAŇ
3,445 gezek okaldy


text:
Şu gün 2018-nji ýylyň 9-njy oktýabrynda Türkmenistanyň paýtagty Aşgabat şäherinde Aragatnaşyk boýunça Sebit Arkalaşygynyň administrasiýalarynyň ýolbaşçylar geňeşiniň 53-nji mejlisi we Garaşsyz Döwletleriň Arkalaşygyna gatnaşyjy ýurtlaryň maglumat boýunça utgaşdyryjy geňeşiniň bilelikdäki 24-nji mejlisi öz işine başlady. Ady agzalan mejlise Azerbaýjan Respublikasyndan, Ermenistan Respublikasyndan, Belarus Respublikasyndan, Gazagystan Respublikasyndan, Gyzgyzystan Respunlikasyndan, Russiýa Federasiýasyndan, Täjigistan Respublikasyndan, Owganystan Yslam Respublikasyndan, Özbegistan Respublikasyndan, Hytaý Halk Respublikadan, Latwiýa Respublikasyndan, Litwa Respublikasyndan, Sloweniýa Respublikasyndan, Nigeriýadan, Burkina – Fasodan dürli derejedäki ýolbaşçylar we hünärmenler gatnaşýar.
Bu halkara Maslahatyň dowamynda Garaşsyz Döwletleriň Arkalaşygyna agza döwletleriň aragatnaşyk administrasiýalarynyň Halkara Elektoaragatnaşyk birleşmesiniň 18-nji doly ygtyýarly maslahatyna taýýarlyk işlerini görmek şeýle hem aragatnaşyk boýunça maglumat jemgyýetiniň ösüşi bilen bagly meselelere garalar. Şeýle-de geçiriljek geňeşiň dowamynda Halkara Elektoaragatnaşyk birleşmesiniň ýolbaşçy düzümi hem saýlanar.
Geňeşde GDA-nyň hem-de beýleki synçy döwletleriň aragatnaşygy dolandyryş edaralarynyň özara utgaşdyryş hem-de bazar gatnaşyklarynda ikitaraplaýyn bähbitli hyzmatdaşlygy ýöretmek, hünärmenleriň bilim derejesini ýokarlandyrmak barada tejribe alyşmak, aragatnaşyk boýunça halkara guramalarynda kabul edilýän köptaraplaýyn ylalaşyklarda Arkalaşyga girýän döwletleriň bähbitlerini goramak, Halkara Elektroaragatnaşyk birleşmesi tarapyndan geçirilýän Radioaragatnaşyk boýunça Bütindünýä konferensiýasynyň mejlislerine taýýarlyk işlerini görmek ýaly birnäçe wajyp meselelere serediler.
Aragatnaşyk boýunça Sebit Arkalaşygyň Administrasiýalarynyň Ýolbaşçylar geňeşiniň 53-nji mejlisiniň we GDA agza döwletleriň Informatizasiýa boýunça koordinasion geňeşiniň 24-nji bilelikdäki mejlisiniň guramaçylykly geçmegi bilen bagly döredilen mümkinçilik üçin hormatly Prezidentimiz Gurbanguly Berdimuhamedowa tüýs ýürekden sagbolsun aýtdylar.


text:
Alp Arslanyň Seljuk türkmenleriniň Horasandaky döwletiniň daşky duşmanlaryna garşy we içki edarasyndaky eden işleri, gahrymanlyklary we ägirt döwlet adamlygy baradaky habarlar örän çaltlykda Horasanyň serhedini aşyp, soltan Togrul begiň häkimligindäki günbatar ülkelere batyp ýetipdir. Onuň bu şöhraty, soltan Çagry beg ölenden soň, Togrul bege nikalanyp berlen Çagry begiň aýallarynyň biriniň ogly Süleýmanyň tagta getirilmesi bilen başlanan tagt ugrundaky göreşde ýeňiş gazanmagynda hem uly rol oýnapdyr. Çagasyz Togrul bege, Çagry begiň yzynda dul galan kiçijik oguljygy bolan bir aýaly nikalanyp berlipdir. Soltan Togrul beg bolsa, şol oglanjygy «özünden soňra hökümdar boljak kişi» diýip yglan edipdir. Emma, Alp Arslan hem Çagry begiň ogludy we soltanlygyň tagtyna geçmäge özüniň haky bar hasap edýärdi. Üstesine-de, halk döwletiň başyna Alp Arslanyň geçmeginiň tarapdarydy.
Alp Arslanyň tagta geçmelidigini öňe sürüp, Süleýmanjygyň tagta geçirilmesine garşy harby güýçleri bilen çykan ýeke-täk kişi Hajyp Ärdem atly bir türkmen serkerdesi bolupdyr. Edebiýatlarda Hajyp Ärdemiň Alp Arslanyň tagt mirasdüşeri edilmelidigini Togrul bege duýdurandygy hem agzalyp geçilýär. Bu serkerde, Süleýmanjygyň Seljuklar neberesiniň guran ägirt döwletiniň hökümdarlyk tagtyna mirasdar hökmünde yglan edilenden soňra, goşunyny alyp, Alp Arslanyň ýanyna, Horasana gelipdir. Soltan Togrul begiň aradan çykmasyndan soň wezir Amydylmülk Kündury Süleýmanjygy tagta geçiripdir. Seljuk türkmenleriniň serkerdeleriniň bir topary ony goldasa-da, beýleki bir bölegi garşy çykyp, Süleýmanyň hökümdarlygyny kabul etmeýändiklerini, Alp Arslanyň bu wezipä has mynasypdygyny we ony döwletiň hökümdary hökmünde görýändiklerini duýdurypdyrlar. Ol emirler, Hajyp Ärdemiň we Ýagysaýanyň yzyna eýerip, Kazwine gidipdirler, şol ýerde hökümdar Alp Arslanyň adyna metjitlerde hutba okadypdyrlar.
Süleýmanyň hökümdar diýlip yglan edilenini eşiden Alp Arslan Reý şäherine gelipdir. Onuň Reýe gelmegi bilen Süleýman bu şäherden çykyp, Şiraza gidipdir. Wezir Amydylmülk Kündury bolsa, Alp Arslana garşy harby herekete başlaman, metjitlerde Süleýmanjygyň adyna okadylýan hökümdarlyk hutbalaryny Alp Arslanyň adyna okadylmasyny buýrupdyr. Alp Arslanyň ýanyna wekillerini iberip, tabynlygyny bildiripdir. Bu hadysalar 1063-nji ýylyň oktýabr aýynda bolup geçipdir.
Entek, Beýik Seljuk türkmenleriniň tagtyna geçmänkä Alp Arslanyň alnyndan ýene bir garşydaş çykypdyr. Ol, seljuklar neberesinden bolan Arslan Ýabgunyň ogly Gutalmyşdy (Gutulmyşdy). Gutalmyş Alp Arslandan öňürti gelip, paýtagt şäher bolan Reýi goşuny bilen gabapdyr. Ýöne ol Alp Arslandan ýeňlipdir.
1064-nji ýylyň aprel aýynyň 27-si güni Alp Arslan Türkmen Reý şäherinde uly dabara bilen tagta çykarylypdyr. Ol, soltan Togrul begiň wezirligini eden we Süleýmany tagta çykaran wezir Amydylmülk Künduryny wezirlikden aýryp, geljekde beýik bir döwlet adamy hökmünde tanaljak Nyzamylmülki wezirlige belläpdir. Alp Arslan tagta geçen gününden başlap agzala begleriň agzyny birleşdirip, bir baýdagyň astynda jemlemegi başarypdyr. Şeýle etmek bilen, ol, Beýik Seljuk türkmenleriniň döwletini has hem kuwwatlandyrypdyr. 1064-nji ýylyň maý aýynyň 11-i güni, zamananyň musulmanlarynyň halypasy bütin yslama uýýan ülkelerdäki metjitlerde soltan Alp Arslanyň adyna hutba okadylmagyny emr edipdir. Onuň adyna pullar zikgelenip, soltanlyk alamatlaryny göterýän eşiklerdir- beýleki zatlar döredilipdir.
Beýik soltan Alp Arslan tagta geçen badyna döwletiň içinde tertip-düzgüni berkitmäge hem-de onuň çäklerini giňeltmäge üns beripdir. Dogany seljuk türkmenleriniň Kermandaky döwletiniň hökümdary Gara Arslan Gurduň merkezi häkimiýeti gowşatmaga gönükdirilen gozgalaňlaryny basyp ýatyrypdyr.
Soltan Alp Arslan Beýik Seljuk türkmenleriniň döwletiniň içinde türkmen dilinde gepleşilmegini esasly derejede ýola goýupdyr. Köşkde türkmençe gepleşilipdir. Harby dil türkmen dili bolandygy sebäpli buýruklar türkmençe berlipdir. Garahanly türkmenleriniň hem-de Gaznaly türkmenleriniň döwletleri bilen türkmen dilinde resmi hat aragatnaşygy alnyp barlypdyr.
Türkmenleriň özleri üçin amatly otly-suwly mekana Anadoly topraklaryna göçüş hereketleri hut soltan Alp Arslanyň döwründe güýçlenipdir. Onuň serkerdeleri Afşin, Kümüştegin, Ahmet şa Dijle we Fyrat (Tigr we Ýewfrat) derýalarynyň aralygynda ýerleşen, öň Wizantiýa garaşly bolan ýerleri seljuk türkmenleriniň häkimiýetiniň astyna almagy başarypdyrlar.
Soltan Togrul begiň zamanynda Beýik Seljuk türkmenleriniň döwleti iki bölekden ybarat bolup, jübüt hökümdarlyk şeklinde ýöredilipdir. Gündogar bölegi Çagry beg Türkmen hem-de onuň ogly Alp Arslan Türkmen tarapyndan edara edilipdir. Togrul beg Türkmen bolsa günbatary öz edarasy astynda saklap, bütin döwletiň soltanlyk işlerini amala aşyrypdyr. Seljuklaryň iki başly bürgüt şeklindäki tugrasy hem döwletiň iki bölekden günbatar we gündogar bölekden ybaratdygyny beýan edipdir. Soltan Alp Arslanyň tagta çykmagy bilen bolsa, gündogar hem, günbatar hem bir hökümdaryň edarasy astyna giripdir. Togrul begiň zamanynda, günbatarda Beýik Seljuk türkmenleriniň döwletiniň esasy garşydaşy bolup Müsürdäki şygalaryň Fatymylar halypalygy bolan bolsa, Alp Arslanyň soltanlygy döwründe ol garşydaş Wizantiýa imperiýasydy.


text:
Garaşsyz Döwletleriň Arkalaşygynyň we Şanhaý hyzmatdaşlyk guramasynyň wekilçilikli synçylar toparlaryndan düzülen halkara synçylaryň metbugat maslahaty boldy. Onda Mejlisiň deputatlaryna saýlawlara taýýarlyk işlerine we onuň geçirilişine guralan gözegçiligiň netijeleri beýan edildi. Maslahata milli we daşary ýurtlaryň köpçülikleýin habar beriş serişdeleriniň wekilleri, şeýle hem Türkmenistanda Saýlawlary we sala salşyklary geçirmek baradaky Merkezi toparyň agzalary gatnaşdylar.
Wekilçilikli toparlaryň ýolbaşçylary öz çykyşlarynda ýurdumyzyň ýolbaşçy düzümlerine hem-de Merkezi saýlaw toparyna döwletiň durmuşyndaky möhüm jemgyýetçilik-syýasy waka gatnaşmaga çakylyk üçin hoşallyk bildirdiler. Şeýle hem olar Türkmenistanda saýlawlaryň giň bäsdeşlik esasynda, açyklyk we aýanlyk şertlerinde hem-de saýlawçylaryň ýokary işjeňliginde üstünlikli, guramaçylykly geçendigini nygtadylar. Metbugat maslahatyna gatnaşyjylaryň belleýişleri ýaly, halkara synçylarynyň çagyrylmagy ýurdumyzyň bu jemgyýetçilik-syýasy çäräniň ýokary derejedäki aýanlygyny üpjün etmäge, saýlaw işleriniň açyklygyna gönükdirilen ýörelge hökmünde baha berilýär.
Bellenilişi ýaly, wekilçilikli toparyň beren bahasy saýlawlara görlen taýýarlygyň we onuň geçirilişiniň anyk beýanyny özünde jemleýär. Çykyş edenleriň pikirine görä, kabul edilen çözgütler we netijeler milli saýlaw kanunçylygyna, anyk gözegçilige we wekilçilikli toparyň agzalarynyň ýurdumyzda bolan mahaly toplan degişli maglumatlaryna esaslanýar.
Synçylar öz işlerinde bitaraplyk syýasatynyň ýörelgelerine, içki işlere gatyşmazlyk ugurlaryna, döwlet kanunçylygynyň berjaý edilişine salgylanyp, saýlawlaryň öňüsyrasyndaky çärelere we saýlawlaryň guralyşyna hem-de geçirilişine baha berdiler. Şunda, milli saýlaw kanunçylygynyň soňky ýyllarda kämilleşdirilendigi bellenildi. Hususan-da, Türkmenistanyň Saýlaw kodeksiniň demokratik saýlawlar babatda halkara hukugynyň umumy ykrar edilen kadalaryna laýyk gelýändigi hem-de saýlawçylaryň öz isleglerini erkin we açyk beýan edip bilmegini üpjün etmek üçin ygtybarly hukuk binýady bolup durýandygy nygtaldy.
Bu gezekki saýlaw işlerine ilkinji gezek syýasy partiýalaryň üçüsiniň wekilleriniň hem-de raýatlar toparynyň dalaşgärleriniň gatnaşandygyna aýratyn ähmiýet berildi.
Şeýle hem Saýlawlary we sala salşyklary geçirmek baradaky Merkezi toparyň, ähli derejedäki saýlaw toparlarynyň işine ýokary baha berildi, saýlaw möwsüminiň ähli tapgyrynda hukuk hem-de maglumat üpjünçiliginiň sowatly alnyp barlandygy bellenildi. Şol bir wagtyň özünde saýlaw möwsüminiň demokratik derejesiniň barha ýokarlanýandygy aýratyn nygtaldy.
Wekilçilikli toparlaryň agzalary saýlawlaryň öňüsyrasynda geçirilen çäreleriň maglumat üpjünçiliginde ýurdumyzyň köpçülikleýin habar beriş serişdeleriniň möhüm orun eýeländigini bellediler.
Şeýle hem Türkmenistanda bu gezekki saýlawlaryň medeni kadalaryň berjaý edilmeginde we durnukly ýagdaýda geçendigi nygtaldy.


text:
"Russiýanyň Siriýa S-300 howa goranyş ulgamyny bermegi sebitdäki dartgynlygy has-da möwjedip biler"
ABŞ-nyň Milli howpsyzlyk boýunça kömekçisi Jon Bolton resmi Moskwanyň Siriýa döwrebap raketa goranyş ulgamyny ornaşdyrmagynyň dartgynlygy möwjedip biljekdigini aýtdy
Bolton Nýu Ýorkda beren beýanatynda Russiýanyň Siriýa S-300 howa goranyş ulgamyny bermeginiň sebitdäki dartgynlygy has-da möwjedip biljekdigini belledi.
ABŞ-nyň Milli howpsyzlyk boýunça kömekçisi resmi Moskwanyň kararyny ýaňadandan gözden geçirmelidigini we ABŞ-nyň Döwlet sekretary Maýk Pompeonyň BMG-nyň Baş Assambleýasynyň çäginde Russiýanyň Daşary işler ministri Sergeý Lawrow bilen mesele barada pikir alyşjakdygyny nygtady.
Sebitdäki amerikan güýçlerine alada bildirýändiklerini, ysraýyllylaryň hem “Eýranyň hüjüm ediji tutumyna” garşy özlerini goramak hukugynyň bardygyny aýdan Bolton, Eýranyň sebite ýetirýän täsiri azalýança amerikan güýçleriniň Siriýadan çekilmejekdigini ýatlatdy.
Russiýanyň Goranmak ministri Sergeý Şoýgu düýn Siriýa iki hepdäniň dowamynda S-300 howa goranyş ulgamlaryny berjekdiklerini mälim edipdi.
Kremliň metbugat geňeşçisi Dmitriý Peskow hem Siriýa beriljek şol ulgamyň üçünji ýurtlary nyşana almaýandygyny aýdypdy.


text:
Fransiýa Türkiýäniň Russiýadan almak isleýän S-400 ulgamy bilen bagly garaýyş beýan etdi
Fransiýa Türkiýäniň Russiýadan S-400 raketa goranyş ulgamyny almagynyň özüniň garaşsyz islegidigini belledi
Fransiýanyň Daşary işler ministrliginiň metbugat geňeşçisi Agnes Romate-Espan geçiren metbugat ýygnagynda Türkiýäniň Russiýadan almaga niýetlenýän S-400 raketa goranyş ulgamy bilen bagly berilen soraga jogap berdi.
Metbugat geňeşçisi Agnes Romate-Espan: “Türkiýäniň bu harby ulgamy almagy garaşsyz bir islegdir we NATO agza ýurtlaryň şonuň üstüne aýdyp biljek zady ýokdyr” diýdi.
NATO-daky hyzmatdaşlarynyň sebitindäki howplara garşy göreşýän Türkiýä güýçli ýagdaýda goldaw berýändigini aýdan metbugat geňeşçi NATO-nyň 2013-nji ýylda Türkiýäniň talabyna laýyklykda ýurdyň gündogarynda raketa goranyş ulgamyny ýerleşdirendigine ünsleri çekdi.


text:
Ysraýylyň harbylary 10-njy fewralda Siriýada siriýa we eýran nyşanalarynyň 12-sini urdy we muny bir gün ozal bolan atyşykdan soňky “uly derejeli” hüjüm diýip häsiýetlendirdi.
"Birnäçe minut öň (ysraýyl uçary)... Siriýada Siriýanyň howa goranyş sistemasyny we eýran nyşanalaryny nyşana aldy” diýip, beýanatda aýdylýar.
"On iki sany nyşana, şol sanda howa goranyş batareýalaryna we dört sany eýran nyşanasyna, Eýranyň Siriýadaky harby birikmelerine hüjüm edildi” diýip, beýanatda hüjüm wagtynda Ysraýyla tarap uçara garşy raketalaryň hem atylandygy, munuň demirgazyk Ysraýylda hüşgärlik signallarynyň eşidilmegine getirendigi aýdylýar.
Siriýanyň döwlet habar gullugy SANA Siriýanyň howa goranyş ulgamynyň “täze ysraýyl agressiýasyna” gaýtawul berjekdigini aýtdy. Şeýle-de SANA, harby çeşmäniň sözlerine salgylanyp, ýurduň günortasyndaky harby pozisiýalara edilen hüjümiň öňüniň alnandygyny habar berdi.
10-njy fewral güni irden ysraýyl söweş uçary, Siriýadaky eýran nyşanalaryna hüjüm mahalynda, Siriýanyň howa goranyş ulgamynyň oka tutmagy netijesinde ýykyldy diýip, Ysraýyl harbylary aýtdy.


text:
Dunyaniñ 7 tasinligi (bilmeyanler ucin) +5
Olar şulardyr: Gadymy Müsür piramidalary (b.e.öñ 3müñ.). Dünýäde ýedi täsinliginiň biri gadymy inženerçilik ugrunyñ gaytalanmajak yadygärlikleri, faraonlaryñ guburhanalary Müsür piramidalary Giža şäherinde yerleshyar. Olar: Heopsyñ piramidasy (Hufu), Hefreniñ piramidasy (Hafra), Mikerinañ piramidasydyr (Menkuara). In ulusy Heopsyn piramidasy hasaplanyar.
Wawilondaky Semiramidanyn asma baglary (b.e.öñki 7 asyr.)
Malim bolshy yaly Wawilon patyşalygy sha Navuhodonosor.yn bashtutanlygynda osupdir ve shonuñ yolbashchylygyna bu bag gurulypdyr. Ol Ýewfrat deryasy arkaly suvarylypdyr. Yone bu bagyn ady Wawiloniany esaslandyryjy Samiramidanyn adyny alypdyr.(Şammuramat)
Galikarnasdaky mawzoley (b.e. öñ 4 asyryn ortalary)
Kariyanyñ patyshasy Mavsol (b.e.oñki 377-353) tarapyndan heniz dirika oz guburhanasyny gurduryp bashlayar.Bu aramgäh Pifer ve Satey atly grek gurlushykchylary tarapyndan bina edilyar. Gurlushyk Mavsolyn agtygynyn dovrunde tamamlanyar.
Efesdaki Artemidanyñ ybadathanasy(Kichi aziya b.e.öñki 550 toverekleri) Artemida bu hasylyn hudayy hasaplanypdyr..
Kolos Rodoski (Rodos adasyndaky Geliosyn heykeli b.e.öñki. 292–280 toverekleri.)
Olimpiadaky Zevsin heykeli(Grecia, b.e. öñki 430 toverekleri.)
Aleksandrianyn Faros adasyndaky Mayak(Musur b. e. öñki 3 as).


text:
Soňky habarlar
Archive news
TÜRKMENISTANYŇ DAŞARY IŞLER MINISTRLIGINIŇ HALKARA GATNAŞYKLARY INSTITUTY
2017/2018-nji okuw ýyly üçin hünärmenleri taýýarlamagyň aşakdaky ugurlary (hünärleri) boýunça talyplyga kabul edýändigini yglan edýär:
1. Halkara gatnaşyklary we halkara hukugy (hünärler: halkara hukugy; halkara gatnaşyklary we diplomatiýa).
2. Menejment (hünär: halkara ykdysady gatnaşyklary).
3. Dil we edebiýat (hünär: halkara žurnalistikasy).
Instituta Türkmenistanyň umumy orta ýa-da orta hünär bilimli, ýaşy 35-den geçmedik raýatlary giriş synaglarynyň netijeleri boýunça bäsleşik esasynda kabul edilýär.
Resmi iş kagyzlary Aşgabat şäherinde 2017-nji ýylyň 10 — 26-njy iýuly aralygynda kabul edilýär.
Resmi iş kagyzlarynyň sanawy:
— bellenilen nusgada rektoryň adyna ýazylan arza;
— bellenilen nusgadaky sowalnama (anketa);
— umumy orta (ýa-da orta hünär) bilim baradaky resminama (asyl nusgasy);
— Türkmenistanyň Saglygy goraýyş we derman senagaty ministrligi tarapyndan bellenilen nusgadaky saglyk kepilnamasy;
— soňky okan ýerinden (işlän ýerinden, harby bölümden) häsiýetnama;
— 3x4 sm ölçegdäki sekiz sany fotosurat;
— işleýänler üçin zähmet depderçesiniň tassyklanan göçürmesi;
— giriş synaglaryndan üstünlikli geçen ýagdaýynda artykmaçlyklardan peýdalanýan okuwa girýän ýylynda mekdep okuwçylarynyň dersler boýunça döwlet bäsleşiginiň ýeňijileri, umumybilim dersleri boýunça halkara bäsleşiklerine gatnaşan Türkmenistanyň ýygyndy toparynyň agzalary şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýänler ýokarda görkezilen resminamalar bilen birlikde resminamalary kabul edýän iş toparyna aşakdakylary görkezýärler we nusgalaryny tabşyrýarlar:
— şahsy pasportyny;
— Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähatyny.
Dalaşgär talyplyga kabul edilmek üçin artykmaç hukukdan peýdalanýandygyny tassyklaýan beýleki resminamalary görkezip biler.
Nädogry berlen maglumatlar we resmi iş kagyzlary üçin dalaşgär şahsy jogapkärçilik çekýär.
Giriş synaglary we okuwa kabul edilmek institutda (Aşgabat şäheri) aşakdaky möhletlerde geçirilýär:
Lebap welaýaty — iýul aýynyň 30-y, awgust aýynyň 2-si we 5-i günleri
Daşoguz welaýaty — iýul aýynyň 30-y, awgust aýynyň 2-si we 5-i günleri
Mary welaýaty — iýul aýynyň 31-i, awgust aýynyň 3-i we 6-sy günleri
Balkan welaýaty — iýul aýynyň 31-i, awgust aýynyň 3-i we 6-sy günleri
Aşgabat şäheri — awgust aýynyň 1-i, 4-i we 7-si günleri
Ahal welaýaty — awgust aýynyň 1-i, 4-i we 7-si günleri
Giriş synaglary aşakdaky dersler boýunça geçirilýär:
halkara gatnaşyklary we diplomatiýa; halkara hukugy hünärleri — Türkmenistanyň taryhy, iňlis dili, türkmen dili we edebiýaty;
halkara ykdysady gatnaşyklary hünäri — matematika, iňlis dili, Türkmenistanyň taryhy;
halkara žurnalistikasy hünäri — türkmen dili we edebiýaty, iňlis dili, Türkmenistanyň taryhy.
Dersler boýunça giriş synaglary Türkmenistanyň orta mekdepleriniň okuw maksatnamalarynyň esasynda geçirilýär.
Degişli dil öwredýän derslerden başga, ähli dersler boýunça giriş synaglary döwlet dilinde dilden geçirilýär.
Giriş synaglarynyň tertibinde bellenen wagtda synaga esassyz sebäplere görä gelip bilmedikler ýa-da dersleriň biri boýunça synagdan geçip bilmedikler ondan soňky synaglara goýberilmeýär.
Giriş synaglarynyň netijeleri boýunça deň mukdarda baha alanlardan talyplyga kabul edilmek üçin artykmaç hukukdan aşakda görkezilenler peýdalanýarlar:
— saýlan hünäri boýunça 2 ýyldan az bolmadyk iş tejribesi bolanlar;
— çagyryş boýunça harby gullugy geçenler.
Türkmenistanyň Daşary işler ministrliginiň Halkara gatnaşyklary institutynyň salgysy: Aşgabat ş., Galkynyş köçesi, 25; tel.: 22-68-50.
Eger-de siz sözlemde harp ýalňyşy gören bolsaňyz, şol sözi saýlap Ctrl+Enter basyň


text:
продаю машину
Toyota fortunner
Camry babocka
бмв е60
Tayota Hilux
mersedes 1987
gowy bolsa bolya yagdayyGörmek Ýeňil maşynlar goşulan wagty 3 aý öň Gören adam sany 36x
Mitsubishi diamente
Baha bolyan yeri Yagdayy klapan egrelden basga kemi yokGörmek Mitsubishi goşulan wagty 3 aý öň Gören adam sany 115x
Toyota SIENA
Toyota camry renki ak. 2.4
BMW 525
Toyota ak Avalon 2000
Karine e
Montero
Elin münilen akja mašyn. 2003 ÿ 3,5 motor Ÿagdaÿy gowy 4-tekeri täze 160-sürüber motor ÿagyna hiç-hili degenok.Görmek Mitsubishi goşulan wagty 7 aý öň Gören adam sany 249x
Montero
Elin münilen akja mašyn. Ÿagdaÿy gowy.Görmek Mitsubishi goşulan wagty 7 aý öň Gören adam sany 221x
awtulog
Taýota Сamry 1992 Mator 2.5 mehanka hiçhili degim yok baha 10000 gyssagly Tel +99362190630Görmek Ýeňil maşynlar goşulan wagty 8 aý öň Gören adam sany 228x
awtulog
Masyn
Awalon satjak
maña karolla gerek sklas 2011den yokary
BMW 5/H
Ýagdaýy gowy, 2,5 L plite mator, obmen bar.Görmek Ýeňil maşynlar goşulan wagty 8 aý öň Gören adam sany 268x


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
DOŇUZ DÜMEWI NÄME WE ONY NÄHILI BEJERMELI?
Doňuz dümewi öý haýwanlarynyň, esasan hem doňuzlaryň arasynda giňden ýaýrap, aňsat ýokuşýan ýokanç kesellere degişlidir. Dümewiň bu görnüşini 1931-nji ýylda amerikan alymy Riçard Şoup açdy. Ýöne onuň döredýän keselçiliginden biz soňky ýyllar habardar bolup başladyk, çünki ozal bu wirus esasan ABŞ-nyň, Ýewropanyň, Keniýanyň, Hytaýyň, Ýaponiýanyň fermer hojalyklarynda giňden ýaýrandy. Söwda gatnaşyklarynyň ýaýbaňlanmagy köp keselleriň, şonuň ýaly-da dümewiň bu görnüşiniň ýaýramagyna sebäp boldy.
Doňuz dümewiniň wirusynyň üýtgäp durýandygy sebäpli, oňa garşy belli bir waksinany taýynlamak kynçylyk döredýär. Lukmanlar doňuz dümewiniň birnäçe görnüşlerini tapawutlandyrýarlar: H1N1, H3N1, H3N2. Şularyň içinde iň ýygy duş gelýäni we çalt ýaýraýany H1N1 görnüşi bolup durýar. Wirusyň bu görnüşi uly epidemiýalary döredip bilýändir. Dümewiň hemme görnüşleri üçin howa-damja ýoly (asgyrma, üsgürme, hapa eller we baş.) bilen ýaýrama häsiýeti mahsusdyr.
Doňuz dümewiniň alamatlary
Dümewiň bu görnüşi üçin beden gyzgynynyň ýokarlanmagy we üşütmäniň döremegi häsiýetli alamat bolup durýar. Ondan başga-da, dümewiň başga görnüşlerine mahsus bolan üsgürme, burnuň dykylmagy we akmagy, kellagyry, bedeniň agyrmagy, ýüzüň gyzarmagy, gaýtarma we içiň geçmegi ýaly alamatlar hem ýüze çykyp biler.
LUKMANYŇ KÖMEGINI TALAP EDÝÄN HOWPLY ALAMATLAR:
Çagalara degişli
→ Dem alşyň ýygylaşmagy ýa-da kynlaşmagy;
→ Deriniň gögümtil ýa-da mele reňke eýe bolmagy;
→ Çaganyň işdäsiniň peselmegi;
→ Kesilmeýän gaýtarmanyň ýüze çykmagy;
→ Çaganyň uzak ýatmagy, halsyz bolmagy;
→ Çaga gaty gaharjaň, ynjyk;
→ Alamatlar wagtlaýyn aýrylsa-da, gaýtadan başlaýar;
→ Çaga üsgürýär we beden gyzgyny ýokary.
Ululara degişli
⇒ Adamyň dem almasynyň kynlaşmagy;
⇒ Gursagyň ýa-da garnyň agyrmagy;
⇒ Baş aýlanmalaryň döremegi ýa-da huşuň bulaşmagy;
⇒ Dowamly gaýtarmanyň ýüze çykmagy.
2 ýaşa çenli we 5 ýaşdan uly çagalar, gartaşan adamlar, göwreli aýallar we dowamly keselleri (öýken we peşew çykaryş ýollaryň keselleri, süýji keseli, howply döremeler, immun ulgamynyň gowşamagy) bolan adamlar doňuz dümewiniň ýokuşmagy boýunça töwekgelçilik toparyna degişli edilýändir. Ýöne doňuz dümewi diňe şu topara degişli adamlara ýokuşman, düýbünden sagdyn adamlary hem keselçilige sezewar edip bilýändir. Adamyň immun ulgamynyň ýagdaýyna we wirusyň häsiýetine baglylykda, doňuz dümewi öýken sowuklamasy, dem alşyň ýetmezçiligi, böwregiň işiniň ýetmezçiligi, miokardit, perikardit ýaly howply gaýraüzülmelere getirip bilýändir. Şonuň üçin hem, keseliň birinji alamatlary ýüze çykanyndan, lukmana ýüz tutmak hökmandyr.
Doňuz dümewiniň bejergisi
Dümewiň bejergisinde wirusa garşy serişdeler bellenilip, antibiotikleriň netijesizdigini ýatda saklamalydyr. Antibiotikler diňe dümewden soňky bakteriýlaryň döredýän gaýraüzülmeleriniň garşysyna ulanylyp bilner. Wirusa garşy serişdelerden wifiron, gripferon, zanamiwir, kagosel, arbidol, oseltamiwir dermanlaryny belläp geçip bolar.
Şeýle-de döreýän alamatlara baglylykda, beden gyzgynyny düşüriji (panadol, parasetamol), üsgülewige garşy (sinekod, bromgeksin, buýan köküniň toşaby, mukaltin we baş.) serişdeleri, C witamini, witamin toplumlary kabul etme maslahat berilýär.
Eger Siz dümew bilen kesellän bolsaňyz öz we başgalaryň howpsuzlygyny üpjün etmek üçin:
► Hiç ýere gitmän, öýde galmagy;
► Lukmanyň maslahatyndan soň, bejergi çärelerini geçirmegi;
► Işjeňligi azaldyp, düşekde ýatmagy;
► Elleriňizi ýygy-ýygydan ýuwmagy;
► Gapynyň tutawaçlaryny zyýansyzlandyryp ýuwmagy;
► Gorag maskalaryň dakylmagyny maslahat berip bolar.
Bejergiler dogry geçirlende, 7-10 günden keseliň alamatlary aýrylýar. Ýöne siz öz sagalandygyňyzdan we töwerekdäkilere ýokuşdyryp bilmejekdigiňize ynamly bolmalysyňyz. Beden gyzgynynyň düşmegi, ysgynsyzlygyň, beden agyrylaryň, üsgülewigiň aýrylmagy we kadaly işjeňlik ýagdaýynyň döremegi sagalmanyň esasy görkezijisi bolup durýar.
- 2109 gezek okalan


text: 2012-nji ýylyň 28-nji sentýabrynda gözel paýtagtymyz Aşgabatda ýene-de bir ajaýyp desga – «Bagt köşgi» ady agzalan kitabyň sahypalaryny bezedi. Dört tarapyndan Oguz hanyň sekizburçly ýyldyzyny ýatladýan gurluşlar bilen aýlanýan Ýer görnüşindäki togalagyň diametri 32 metr bolup, onuň daşky örtgüsi üçin iň ýokary derejede ýagtyny serpikdirýän ýörite ýylmanak metal plastinalar ulanyldy. 8 sany esasy girelgeden, ýerzemini bilen 10 gatdan ybarat bolan binada 500 orunlyk iki sany toý zaly we 1000 orunlyk uly toý zaly, dürli maksatlar üçin niýetlenen dükanlar we işgärler üçin otaglar bar.


text:
“Ford” ABŞ-nyň iň köp satan awtomarkasy bolar1
“Ford Motor” kompaniýasy özüniň 2013-nji ýylda iň köp awtoulag satan amerikan kompaniýasy bolmaga garaşýandygyny mälim etdi. Ol mundan öňki üç ýylda hem şeýle derejä mynasyp bolupdy.
Kompaniýanyň ýaýradan beýanatynda “Toyota Motors” kompaniýasynyň “Toyota” kysymly awtoulaglaryndan barha öňe saýlanýan “Ford” maşynlarynyň söwdasyna aýratyn üns çekilýär. Şu ýerde başga bir ýagdaý hem bar: “Toyota” we “General Motors” kompaniýalaryndan tapawutlylykda “Ford” esasan bir marka daýanýar.
Noýabr aýyna çenli “Ford Motor” kompaniýasynyň Birleşen Ştatlardaky söwdasy 2.28 million awtoulaga barabar boldy. Olaryň 2.2 millionynyň markasy “Ford”. “Linkoln” ýylyň 11 aýynyň dowamynda 73,710 maşyn satdy. Bu bolsa geçen ýylyň degişli döwri bilen deňeşdirilende 1.4 göterim pesdir. Tersine, “Ford” markasy 12 göterim ösüş gazandy.
“Toyota” kompaniýasy bolsa noýabr aýyna çenli ABŞ-da 2 milliona golaý ulag satdy. Olaryň 1.8 millionynyň markasy “Toyota”. Kompaniýanyň lýuks “Lexus” markasy şol döwrüň dowamynda 239,090 maşyna müşderi tapdy. Bu bolsa geçen ýylkydan 12 göterim ýokarydyr.
“General Motors” 11 aýyň dowamynda 2.56 million maşyn satdy. 2009-njy ýylyň maliýe krizisi mahaly birnäçe markasyny aradan aýyran bu awtoulag kärhanasynda entek hem dört kysym bar: “Chevrolet”, “Cadillac”, GMC we “Buick”. 11 aýda satylan “Chevrolet” ulaglarynyň sany 1.79 milliona bardy. Bu bolsa kompaniýanyň umumy ulag söwdasynyň 70 göterimine deňdir. Bu aralykda, lýuks “Cadillac” markasy jemi 164,378 maşyn satyp, 25 göterim ösüş gazandy.
Şol bir wagtyň özünde-de, berilýän sanlara içgin seredilse, bir mesele aýdyň ýüze çykýar: “Ford Motor” kompaniýasynda güýçli lýuks kysymly ulaglar ýok. Gymmat bahaly lýuks maşynlar has köp girdeji getirýär.


text:
Türkmenistanyň Prezidentiniň Kararyna laýyklykda, Balkan welaýatynyň deňiz kenarynda, Türkmenbaşy etrabynyň administratiw merkeziniň töwereginde bekre balygyny emeli usulda köpeltmek, gara işbili öndürmek hem-de bekre balygyny we balygyň beýleki görnüşlerini gaýtadan işlemek boýunça "Hazar Balyk" Açyk Görnüşli Paýdarlar Jemgyýeti kärhanasy guruldy we ulanylmaga berildi.
Önümçilik toplumyň kuwwady ýylda 100 tonna eti, 2 tonna bekre balygynyň işbilini, 170 tonna kakadylan balygy we balyklaryň dürli görnüşlerinden 10 million sany konserwlary öndürmeklige niýetlenendir.